title: Beechingin leikkaukset

text: Protestien seurauksena jotkin asemat ja linjat säästyivät, mutta suurin osa suljettiin suunnitelman mukaan. Britanniassa Beechingin nimi yhdistetäänkin edelleen rataverkon suureen supistumiseen ja palvelujen menettämiseen. Muutama suljettu rata on myöhemmin avattu uudestaan, joitakin osuuksia on muutettu museorautateiksi ja joidenkin reitille on rakennettu auto- tai pyörätie. Loput linjat ovat jääneet rakennustöiden alle, muuttuneet takaisin pelto- ja laidunmaaksi tai ovat edelleen hylättynä.


title: Fritz Thiedemann

text: Fritz Thiedemann (3. maaliskuuta 1918 Weddinghusen – 8. tammikuuta 2000 Heide) oli saksalainen esteratsastaja, kouluratsastaja ja olympiavoittaja.


title: Fritz Thiedemann

text: Thiedemann voitti kouluratsastuksessa joukkuekilpailun olympiapronssia Helsingissä 1952. Hän menestyi kuitenkin paremmin esteratsastuksessa jossa voitti muun muassa joukkuekilpailussa olympiakultaa Tukholmassa 1956 ja Roomassa 1960 sekä olympiapronssia Helsingissä 1952. Lisäksi Thiedemann saavutti estaratsastuksessa muun muassa MM-hopeaa vuonna 1953 ja Euroopan mestaruuden vuonna 1958.


title: Palaja

text: Palaja [palaʒa] on Ranskan kunta Occitanien alueella Auden departementissa. Kunnan asukasluku vuonna 2014 oli 2 233. Kunta kuuluu departementissaan Carcassonne-2-kantoniin Carcassonnen arrondissementissa. Kylä sijaitsee noin kuusi kilometriä Carcassonnesta kaakkoon ja kuuluu sen esikaupunkivyöhykkeeseen.


title: Wilhelm Büsing

text: Wilhelm Büsing (s. 2. maaliskuuta 1921 Jade) on saksalainen kilpauransa päättänyt kenttäratsastaja ja olympiamitalisti.


title: Wilhelm Büsing

text: Büsing voitti kenttäratsastuksessa joukkuekilpailun olympiahopeaa ja yksilökilpailun olympiapronssia Helsingissä 1952. Hän saavutti joukkuekilpailussa myös EM-hopeaa vuonna 1954.


title: Klaus Wagner

text: Klaus Wagner (2. maaliskuuta 1922 Knauthein – 16. elokuuta 2001 Neindorf) oli saksalainen kenttäratsastaja ja olympiamitalisti.


title: Klaus Wagner

text: Wagner saavutti kenttäratsastuksessa joukkuekilpailun olympiahopeaa Helsingissä 1952 ja Tukholmassa 1956. Hän kilpaili olympiatasolla myös Roomassa 1960 ja Méxicossa 1968. Wagner saavutti joukkuekilpailussa myös EM-hopeaa vuonna 1954.


title: Otto Rothe

text: Otto Rothe (6. marraskuuta 1924 Samonienen, Preussi – 9. tammikuuta 1970 Bad Reichenhall) oli saksalainen kenttäratsastaja ja olympiamitalisti.


title: Otto Rothe

text: Rothe saavutti kenttäratsastuksessa joukkuekilpailun olympiahopeaa Helsingissä 1952 ja Tukholmassa 1956.


title: Ridge Racer (videopeli)

text: Ridge Racer () on Namcon kehittämä ajopeli, joka on julkaistu vuonna kolikkopelinä. Peli on myöhemmin julkaistu PlayStationille ja sille on julkaistu useita jatko-osia.


title: Ridge Racer (videopeli)

text: Pelin ajomallinnus on kaukana nykyisin suositummista realismiin pyrkivistä simulaatiopeleistä.


title: Ridge Racer (videopeli)

text: Peli oli yksi varhaisista teksturoitua 3D-grafiikkaa käyttävistä ajopeleistä.


title: Dibentsylideeniasetoni

text: Dibentsylideeniasetoni eli dibentsaaliasetoni (CHO) on tyydyttymättömiin aromaattisiin ketoneihin kuuluva orgaaninen yhdiste. Yhdistettä voidaan käyttää ainesosana aurinkovoiteissa ja ligandina organometalliyhdisteissä.


title: Dibentsylideeniasetoni

text: Dibentsylideeniasetonilla on kolme cis-trans-isomeeriä, jotka ovat trans,trans-, cis,trans- ja cis,cis-isomeerit. Näistä stabiilein on trans,trans-isomeeri, joka on huoneenlämpötilassa kirkkaankeltaista kiteistä ainetta. Cis,trans-isomeeri on vaaleankeltainen kiteinen aine ja cis,cis-isomeeri on keltaista nestettä. Dibentsylideeniasetoni on veteen liukenematonta. Orgaanisista liuottimista sitä liuottavat hieman etanoli ja dietyylieetteri ja hyvin esimerkiksi asetoni ja kloroformi. Dibentsylideeniasetoni absorboi UV-säteilyä UV-A-alueella.


title: Dibentsylideeniasetoni

text: Dibentsylideeniasetonin trans,trans-isomeeria voidaan valmistaa emäksisissä olosuhteissa bentsaldehydistä ja asetonista. Reaktio on tyypiltään aldolikondensaatio. Muita yhdisteen isomeereja valmistetaan vedyttämällä 1,5-difenyylipentadiyyni-3-onia tai 1,5-difenyylipent-1-en-4-yn-3-onia Lindlar-katalyytin läsnä ollessa.


title: Dibentsylideeniasetoni

text: Dibetnsylideeniasetonia käytetään sen UV-säteilyä absorboivien ominaisuuksien vuoksi aurinkovoiteissa. Sitä voidaan myös käyttää organometalliyhdisteiden ligandina esimerkiksi tris(dibentsylideeniasetoni)dipalladium(0):ssa.


title: Guardian of the Bitter Sea

text: Guardian of the Bitter Sea on suomalaisen goottimetalli -yhtye Denigraten ensimmäinen single, se julkaistiin vuonna 2002 levymerkillä Warner Music Finland.


title: Guardian of the Bitter Sea

text: Kappale ylsi Suomen virallisen listan listan sijalle 12.


title: FC Chikhura Satškhere

text: Football Club Chikhura Sachkhere () on jalkapalloseura Satškheren kaupungista. Chikhura pelaa Georgian korkeimmalla sarjatasolla Umaghlesi Ligassa. Seura on pelannut useammalla kaudella Eurooppa-liigassa, mutta ei ole edennyt kolmatta karsintakierrosta pidemmälle. Chikhura Sachkhere on perustettu vuonna 1938.


title: Saint-Côme-d’Olt

text: Saint-Côme-d’Olt on Ranskan kunta Occitanien alueella Aveyronin departementin eteläosassa. Kunnan asukasluku vuonna 2014 oli 1 338. Kunta kuuluu departementissaan Lot et Palangesin kantoniin Rodezin arrondissementissa.


title: Saint-Côme-d’Olt

text: Lot-joen laaksossa sijaitseva Saint-Côme-d’Oltin kunta kuuluu kauneimpien ranskalaiskylien järjestöön "Les Plus Beaux Villages de France". Aveyronin departementissa järjestön jäsenkyliä on sen lisäksi yhdeksän.


title: Janne Kauria

text: Janne Tapani Kauria (s. 26. heinäkuuta 1978 Kotka) on suomalainen jalkapalloilija.


title: Janne Kauria

text: Kauria pelasi Veikkausliigassa yhteensä 40 ottelua, joissa hän teki yhden maalin. Kaudella 1999 hän pelasi Kotkan TP:ssä 25 ottelua maaleitta ja kaudella 2003 KooTeePeessä 15 ottelua tehden yhden maalin. Ensimmäisen liigaottelunsa Kauria pelasi 25. huhtikuuta 1999, kun Kotkan TP päätyi 1–1-tasapeliin Jazzin vieraana. Ainoan liigamaalinsa hän teki 20. heinäkuuta 2003, kun KooTeePee pelasi kotonaan 3–3-tasapelin Interiä vastaan.


title: Janne Kauria

text: Kaudella 2002 Kauria teki Hongalle 17 maalia voittaen Ykkösen maalikuninkuuden. Ykkösen kaudella 2004 Kauria teki Hongalle 13 maalia ollen sarjan maalipörssissä jaetulla kolmannella sijalla.


title: Everything Counts

text: Everything Counts on suomalaisen goottimetalli -yhtye Denigraten kolmas single, se julkaistiin vuoden 2003 kesäkuussa levymerkillä Warner Music Finland.


title: PFK Botev Plovdiv

text: PFK Botev Plovdiv () eli Botev Plovdiv on jalkapalloseura Plovdivin kaupungista. Seura pelaa Bulgarian korkeimmalla sarjatasolla A PFG:ssä. Seuralla on kaksi Bulgarian mestaruutta vuosilta 1929 ja 1967. Botev on pelannut useammalla kaudella Euroopan sisäissä turnauksissa, erityisesti Eurooppa-liigassa ja sen edeltäjässä UEFA Cupissa, mutta ei ole saavuttanut suurta menestystä.


title: Cardaillac

text: Cardaillac [kaʁdajak] on Ranskan kunta Occitanien alueella Lotin departementissa, kymmenkunta kilometriä Figeacin kaupungista pohjoiseen. Kunnan asukasluku vuonna 2014 oli 595. Kunta kuuluu departementissaan Canton de Lacapelle-Marivalin kantoniin Figeacin arrondissementissa.


title: Cardaillac

text: 1000-luvulla perustetun linnoituksen piiriin syntynyt Cardaillac kuuluu kauneimpien ranskalaiskylien järjestöön "Les Plus Beaux Villages de France", johon Lotin departementista kuuluu viisi muutakin kylää. Linnoituksesta on jäljellä kolme kylän yläpuolelle kohoavaa, 1200-luvulta peräisin olevaa tornia.


title: GP2 Unkarin Grand Prix 2007

text: GP2 Unkarin Grand Prix 2007 oli GP2-kauden 2007 seitsemäs osakilpailu, joka ajettiin 4.–5. elokuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.


title: GP2 Unkarin Grand Prix 2007

text: Lauantain kilpailun voitti FMS Internationalin Adam Carroll. Sunnuntain kilpailun voitti Racing Engineeringin Javier Villa.


title: Connah’s Quay Nomads FC

text: Connah's Quay Nomads Football Club on jalkapalloseura Connah's Quayn kaupungista Koillis-Walesista. Connah's Quay pelaa Walesin korkeimmalla sarjatasolla Walesin Valioliigassa. Seura on perustettu vuonna 1946. Seura on pelannut kahdesti Eurooppa-liigan karsintakierroksilla, mutta ei ole edennyt toista kierrosta pidemmälle.


title: Lautrec (Tarn)

text: Lautrec on Ranskan kunta Occitanien alueella Tarnin departementissa. Kunnan asukasluku vuonna 2014 oli 1 784. Kunta kuuluu departementissaan Plaine de l'Agoût’n kantoniin Castresin arrondissementissa.


title: Lautrec (Tarn)

text: Kunnasta on kotoisin taidemaalari Henri de Toulouse-Lautrecin suku. Lautrec tunnetaan myös vaaleanpunaisten valkosipulien viljelystä.


title: Lautrec (Tarn)

text: Keskiaikaisesta keskustastaan tunnettu Lautrec kuuluu kauneimpien ranskalaiskylien järjestöön "Les Plus Beaux Villages de France", johon Tarnin departementista kuuluu viisi muutakin kylää.


title: Castelnau-de-Montmiral

text: Castelnau-de-Montmiral on Ranskan kunta Occitanien alueella Tarnin departementissa. Kunnan asukasluku vuonna 2014 oli 1 037. Kunta kuuluu departementissaan Vignobles et Bastidesin kantoniin Albin arrondissementissa. Se sijaitsee Albin ja Montaubanin kaupunkien puolessavälissä Gaillacin kaupungin luoteispuolella.


title: Castelnau-de-Montmiral

text: Castelnau-de-Montmiral kuuluu kauneimpien ranskalaiskylien järjestöön "Les Plus Beaux Villages de France", johon Tarnin departementista kuuluu viisi muutakin kylää.


title: Kauria

text: Kauria voi tarkoittaa:


title: Mustahartiaopossumi

text: Mustahartiaopossumi eli kaulusvillaopossumi ("Caluromysiops irrupta") on pussieläimiin kuuluva nisäkäslaji. Lajia tavataan sademetsäalueilta Brasiliassa, Kolumbiassa ja Perussa.


title: Mustahartiaopossumi

text: Lajin tunnistaa hartioista etujalkoihin kulkevasta leveästä mustasta juovasta. Mustahartiaopossumi etsii öisin ruokaa puista. Se käyttää ravintonaan kukkien mettä, hedelmiä ja pieniä eläimiä. Eläimen pää on valkoinen, ja yltä tuuheakarvainen, alta karvaton häntä on harmaa. Kantoaika kestää 13-14 päivää, minkä jälkeen syntyy kaksi poikasta.


title: GP2 Turkin Grand Prix 2007

text: GP2 Turkin Grand Prix 2007 oli GP2-kauden 2007 kahdeksas osakilpailu, joka ajettiin 25.–26. elokuuta İstanbul Parkin moottoriradalla Turkissa. Kilpailu ajettiin Formula 1:sten Turkin GP:n ohessa.


title: GP2 Turkin Grand Prix 2007

text: Lauantain kilpailun voitti ART GP:n Lucas di Grassi, jolle voitto oli uran ensimmäinen. Sunnuntain kilpailun voitti iSportin Timo Glock.


title: Johan Brüning

text: Johan Vilhelm Brüning (20. heinäkuuta 1877 – 8. elokuuta 1949) oli suomalainen eläinlääkäri ja sotakoirakoulun perustaja.


title: Johan Brüning

text: Brüning opiskeli eläinlääkäriksi Saksassa Dresdenissä koska Suomessa ei ollut koulutusta alalle siinä vaiheessa. Hän toimi Hämeenlinnan kaupungin eläinlääkärinä 15 vuoden ajan. Suomen sisällissodan aikana Brüning vastasi sotakoirakoulun perustamisesta. Sodan jälkeen koulu sijoitettiin Hämeenlinnaan ja sen nimenä oli aluksi "Valtion poliisikoirasiittola". Brüning johti myös Hämeenlinnan suojeluskunnan sotakoiraosastoa. Hän kehitti suojeluskuntaa varten koiran vetämät 23 kilon painoiset konekiväärirattaat kesäkäyttöön, talvella koira veti konekivääriä ahkiossa.


title: Johan Brüning

text: Brüning oli naimisissa Lahja Paavolan (1885–1964) kanssa joka oli muun muassa Hämeenlinnan Lotta Svärd -osaston puheenjohtajana vuosina 1925–1929.


title: Johan Brüning

text: Johan Brüning on haudattu Ahveniston hautausmaalle Hämeenlinnaan.


title: Wolter von Plettenberg

text: Wolter von Plettenberg oli Liivinmaan ritarikunnan maamestari vuosina 1494–1535. Plettenbergiä on pidetty usein Liivinmaan maamestareista suurimpana ja hän voitti ritarikunnan käymän sodan Moskovan ruhtinaskuntaa vastaan vuosina 1501–1503. Voittoa seurasi pitkä rauha ja taloudellinen kukoistus. Toisaalta Liivinmaa oli heikentynyt sotilaallisesti ja uskonpuhdistuksessa von Plettenberg pidättäytyi katolilaisuudessa, mikä esti osaltaan Vanhan-Liivinmaan muotoutumisen sekulaariksi yhtenäisvaltioksi. Se säilyi sen sijaan löyhänä konfederaationa Saksan keisarikunnan yhteydessä.


title: Wolter von Plettenberg

text: Suuriruhtinaaksi vuonna 1462 noussut Iivana III ja hänen hallitsemansa Moskova oli alkanut liittää pienempiä venäläisiä ruhtinaskuntia itseensä. Novgorodin tasavalta oli vallattu vuonna 1478 ja nyt Iivana uhkasi myös Vanhaa-Liivinmaata. Venäläiset olivat hyökänneet Liivinmaalle vuonna 1481 ja he polttivat esimerkiksi Viljandin. Venäläiset solmivat lopulta 10-vuotisen välirauhan, joka uusittiin vuonna 1493. Liivinmaalla puhuttiinkin käsitteestä "Ruche gefahr" eli Venäjän vaara. Plettenberg valittiin Liivinmaan ritarikunnan maamestariksi vuonna 1494. Hän pyrki käyttämään uuden välirauhan aikaa Liivinmaan sotilaallisen valmiuden kasvattamiseen. Uuta sotaa pidettiin väistämättömänä ja merkkinä tästä oli Hansaliiton kauppahovin sulkeminen Novgorodissa. Liivinmaan maapäivät päätti ylimääräisestä sotaverosta, jonka avulla kunnostettiin vanhoja linnoja. Plettenberg pyrki myös solmimaan liiton Liettuan suuriruhtinaskunnan kanssa, joka kaatui kuitenkin Puolan valtakiistoihin. Vuonna 1501 von Plettenberg teki yksin ritarikunnan joukkojen kanssa hyökkäyksen Venäjälle. Sotaretki ei tuottanut suurempia tuloksia ja samaan tapaan päättyi myös sitä seurannut venäläisten vastaisku. Vuonna 1502 Pihkovan lounaispuolella käytiin kuitenkin suuri taistelu Smolinajärvellä, jossa ritarikunta sai huomattavan voiton venäläisistä. Ritarikunta solmi solmi venäläisten kanssa uuden välirauhan, jota jatkettiin sopimusta uusien aina vuoteen 1558. Plettenberg oli voitollaan näin saavuttanut harvinaisen pitkän rauhan jakson, jota seurasi taloudellinen nousukausi.


title: Wolter von Plettenberg

text: Ulkoinen uhka oli torjuttu, mutta Liivinmaalla oli von Plettenbergin kaudella myös sisäisiä muutoksia. Uskonpuhdistus levisi 1520-luvulla ja esimerkiksi Saksalaisen ritarikunnan suurmestari Albrekt Brandenburgilainen oli julistanut ritarikuntansa evankeliseksi vuonna 1525. Liivinmaalla evankelistuminen olisi saattanut johtaa eroon Saksan keisarikunnasta ja ritarikunnan sekularisoitumiseen, mikä oli voinut merkitä yhtenäisen ritarikuntavaltion muodostumista. Wolter von Plettenberg liittoutui kuitenkin Wolmarin maapäivillä heinäkuussa 1525 katolilaisen papiston ja vasalliston kanssa. Liivinmaan territoriot pysyivät näin keisarikunnan yhteydessä ja maa säilyi löyhänä säätyvaltais-territoriaalisena konfederaationa. Plettenbergistä tuli Saksan valtakunnanruhtinas ja hän sai äänioikeuden Saksan "Reichstagissa" vuonna 1526. Saksalaisen ritarikunnan luterilaistumisen myötä ritarikunnan omistukset Preussissa muutettiin Preussin herttuakunnaksi, mikä merkitsi myös Liivinmaan ritarikunnan muodollista itsenäistymistä. Albrekt myi oikeutensa Liivinmaahan von Plettenbergille 4 000 guldenin hintaan. Käytännössä ritarikunta oli ollut kuitenkin itsenäinen jo vuodesta 1459 Saksalaisen ritarikunnan alati heikentyessä. Toisaalta myös Liivinmaan ritarikunta oli von Plettenbergin sodan jäljiltä sotilaallisesti heikko. Plettenbergin kaudella ritarikunnalla oli suurimmillaan 450 ritariveljeä ja määrä puolittui vuosisadan puoliväliin mennessä. Monet Liivinmaan linnoista oli rakennettu ennen tuliaseiden aikaa, mikä teki niistä vanhentuneita. Halua maksaa linnojen korjaamista ei kuitenkaan ollut. Talonpojilta vietiin puolestaan aseenkanto-oikeus 1500-luvun alussa. Plettenberg kuoli vuonna 1535 ja hänen seuraajansa kamppailivat Liivinmaan sisäisten ongelmien kanssa. Lopullisesti Liivinmaa romahti Liivinmaan sodan alettua vuonna 1558 ja sen hallitsemat alueet päätyivät Ruotsin, Tanskan, Puola-Liettuan ja Moskovan Venäjän käsiin.


title: Seyssel (Haute-Savoie)

text: Seyssel on kunta itäisessä Ranskassa Haute-Savoien departementissa Auvergne-Rhône-Alpesin alueella. Kunta sijaitsee Rhônejoen vasemmalla rannalla. Joen vastakkaisella rannalla oleva kunta on Seyssel (Ain). Kaupungit yhdistävä vanha silta ("Vieux pont de Seyssel") on vuonna 1838 rakennettu riippusilta.


title: Mikidi & Gaiaf

text: Mikidi & Gaiaf on suomiräp-yhtye Mellunmäestä, Itä-Helsingistä. Yhtyeeseen kuuluvat Mikidi Mäkinen ja Abu Gaiaf. He ovat julkaisseet Uhka naapurissa -nimisen albumin vuonna 2014.


title: Mikidi & Gaiaf

text: Mikidi & Gaiaf julkaisivat Instagram-palvelussa 18.5.2017 kuvan, jossa oli teksti "Kiitos 2011-2017". Tämä kuva aloitti suuren huhumyllyn siitä, että yhtye on hajonnut. Mutta 1.9.2017 he julkaisivat Facebookissa kuvan, jonka kuvatekstissä kerrottiin, että uusi levy on jälleen työnalla.


title: Cale Makar

text: Cale Douglas Makar (s. 30. lokakuuta 1998 Calgary, Alberta, Kanada) on kanadalainen jääkiekkopuolustaja, joka pelaa Massachusettsin yliopistojoukkueessa Amherstissa. Hän toimii joukkueen kapteenina. Colorado Avalanche varasi Makarin koko NHL:n varaustilaisuuden neljäntenä pelaajana kesällä . Hän laukoo oikealta.


title: Cale Makar

text: "The Sports Forecaster" -sivuston mukaan Makar on nopea hyökkäävä puolustaja, joka luistelee hyvin ja jolla on hyvät hyökkäyspään vaistot. Hän on käyttökelpoinen ylivoimalla, liikuttaa kiekkoa nopeasti ja syöttää hyvin. Makar ei ole kuitenkaan kovin isokokoinen ja hänen tulisi lisätä voimaa sekä kehittää kiekotonta pelaamistaan.


title: Cale Makar

text: Makaria on verrattu pelityyliltään usein Erik Karlssoniin.


title: Cale Makar

text: Makar aloitti jääkiekkoilun Albertan Crowchildissa. Hän siirtyi juniorina sittemmin NWCAA Bruinsin paitaan, jossa Makar voitti kauden 2011–2012 päätteeksi ikäluokassaan Hockey Calgaryn mestaruuden. Kaudeksi 2012–2013 hän siirtyi Calgary Flamesin Bantam-joukkueeseen. Medicine Hat Tigers varasi Makarin 164. pelaajana WHL:n varaustilaisuudessa 2013. Hän ei kuitenkaan koskaan siirtynyt CHL:ään, jotta Makar voisi tulevaisuudessa pelata Yhdysvaltain yliopistosarjoissa. Kaudella 2014–2015 hän aloitti Brooks Banditsin joukkueessa AJHL-junioriliigassa. Makar eteni joukkueen kanssa aina liigan finaaleihin saakka, mutta mestaruuden vei kuitenkin Spruce Grove Saints. Hän pelasi suurimman osan runkosarjastaan kuitenkin AMHL:n Calgary Flames Midgetissa ja Makar valittiin kauden päätteeksi sarjan ensimmäiseen tähdistökentälliseen.


title: Cale Makar

text: Kaudella 2015–2016 Makar oli Brooks Banditsin AJHL-joukkueen toiseksi paras syöttäjä ja tehokkain puolustaja tehoilla 10+45=55, joilla hän jakoi liigan puolustajien syöttöpörssin voiton Bonnyville Pontiacsin Brinson Pasichnukin kanssa ja sijoittui puolustajien pistepörssissä toiseksi hänen jälkeensä. Makar voitti myös AJHL:n pudotuspelien puolustajien pistepörssin tehoilla 3+11=14. Hän voitti kauden päätteeksi liigan mestaruuden. Makar valittiin sekä AJHL:n että koko CJHL:n vuoden tulokkaaksi. Hänet valittiin AJHL:n eteläisen divisioonan tähdistökentälliseen sekä tulokkaiden tähdistökentälliseen. Makar voitti myös Royal Bank Cup -turnauksen pistepörssin tehoilla 4+3=7 sekä valittiin turnauksen arvokkaimmaksi pelaajaksi (Roland Mercier Trophy) ja parhaaksi puolustajaksi.


title: Cale Makar

text: Fargo Force varasi Makarin 173. pelaajana USHL:n varaustilaisuudessa 2016. Hän jatkoi kaudella 2016–2017 kuitenkin pelejään AJHL:ssä. Makar oli tehoilla 24+51=75 Banditsin kolmanneksi paras pistemies. Hän voitti koko liigan puolustajien piste-, maali- ja syöttöpörssin sekä sijoittui pistepörssissä kuudenneksi. Makar voitti myös AJHL:n pudotuspelien puolustajien syöttöpörssin sekä jakoi puolustajien pistepörssin voiton joukkuetoverinsa Dennis Cesanan kanssa tehoilla 5+11=16. Hän voitti kauden päätteeksi liigan mestaruuden ja palkittiin pudotuspelien arvokkaimpana pelaajana. Makar valittiin myös AJHL:n arvokkaimmaksi pelaajaksi ja parhaaksi puolustajaksi. Hän voitti myös Royal Bank Cupin hopeaa, valittiin turnauksen arvokkaimmaksi pelaajaksi (Roland Mercier Trophy), parhaaksi puolustajaksi sekä koko CJHL:n vuoden pelaajaksi.


title: Cale Makar

text: Makaria pidettiin Miro Heiskasen ohella parhaana puolustajana . Muun muassa NHL:n verkkosivujen 12 kykyjenetsijälle tekemän kyselyn mukaan Makar oli Heiskasta parempi äänin 7–5. Itse varaustilaisuudessa Heiskanen kuitenkin varattiin ennen Makaria koko varaustilaisuuden kolmantena pelaajana. Colorado Avalanche varasi Makarin heti perään neljäntenä pelaajana. Hänestä tuli kaikkien aikojen pienimmällä numerolla AJHL-liigasta NHL:ään varattu pelaaja Joe Colbornen (16. varaus vuonna ) jälkeen.


title: Cale Makar

text: Kaudeksi 2017–2018 Makar siirtyi Massachusettsin yliopistojoukkueeseen Amherstissa. Hän oli viidellä osumallaan joukkueensa eniten maaleja tehnyt puolustaja. Makar teki "Freshman -vuotenaan" kaikkiaan 21 tehopistettä. Hänet valittiin kauden päätteeksi Hockey Eastin kolmanteen tähdistökentälliseen ja tulokkaiden tähdistökentälliseen. Kaudella 2018–2019 Makar nousi Amherstin kapteeniksi.


title: Cale Makar

text: Makar pelasi alle 20-vuotiaiden MM-kilpailuissa vuonna 2018, jolloin hän voitti maailmanmestaruuden. Makar jakoi tehoilla 3+5=8 koko turnauksen puolustajien pistepörssin voiton Tšekin Libor Hájekin kanssa ja puolustajien maalipörssin voiton Slovakian Martin Bodákin kanssa. Hänet valittiin turnauksen tähdistökentälliseen. Valmennus valitsi Makarin Kanadan turnauksen yhdeksi kolmesta parhaasta pelaajasta. Hänet valittiin myös Sveitsiä vastaan pelatun puolivälieräottelun päätteeksi joukkueensa ottelun parhaaksi pelaajaksi.


title: Cale Makar

text: Makar edusti myös Canada Westin joukkuetta alle 19-vuotiaiden World Junior A Challengessa vuosina 2015 ja 2016, joista ensimmäinen turnaus päättyi kultaan. Hänet valittiin turnauksen tähdistökentälliseen. Vuoden 2016 turnauksessa Makar toimi joukkueensa kapteenina. Hän voitti tehoilla 4+4=8 turnauksen puolustajien piste-, maali- ja syöttöpörssin sekä jakoi Canada Westin sisäisen maalipörssin voiton Carter Turnbullin kanssa. Makar valittiin turnauksen tähdistökentälliseen.


title: Cale Makar

text: Makar sai myös vain 19-vuotiaana kutsun Kanadan joukkueeseen Pyeongchangin olympiakisoihin 2018, mutta hän kuitenkin yllättäen kieltäytyi kutsusta.


title: Cale Makar

text: Makarin pikkuveli Taylor pelaa hyökkääjänä Brooks Banditsin AJHL-joukkueessa. Heidän serkkunsa Mark Logan pelasi Calen kanssa Banditsissa kaudella 2014–2015 ja hän pelaa nykyään hyökkääjänä RIT:n yliopistojoukkueessa. Veljesten toinen serkku, jo edesmennyt Tom Lysiak pelasi omalla urallaan hyökkääjänä lähes tuhat NHL-ottelua.


title: Cale Makar

text: Cale Makarin isän vanhemmat ovat lähtöisin Ukrainasta, josta he muuttivat Albertan Calgaryyn.


title: Ida von Nagel

text: Ida Leopoldine Sophie Elizabeth von Nagel (15. toukokuuta 1917 Beberbeck – 29. elokuuta 1971 Ostenfelde) oli saksalainen kouluratsastaja ja olympiamitalisti.


title: Ida von Nagel

text: Von Nagel voitti kouluratsastuksessa joukkuekilpailun olympiapronssia Helsingissä 1952.


title: GP2 Italian Grand Prix 2007

text: GP2 Italian Grand Prix 2007 oli GP2-kauden 2007 yhdeksäs osakilpailu, joka ajettiin 8.–9. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.


title: GP2 Italian Grand Prix 2007

text: Lauantain kilpailun voitti paalupaikalta startannut Campoksen Giorgio Pantano. Sunnuntain kilpailun voitti iSportin Timo Glock.


title: Heinz Pollay

text: Heinrich ”Heinz” Pollay (4. helmikuuta 1908 Köslin – 14. maaliskuuta 1979 München) oli saksalainen kouluratsastaja ja olympiavoittaja.


title: Heinz Pollay

text: Pollay voitti kouluratsastuksessa yksilökilpailun ja joukkuekilpailun olympiakultaa Berliinissä 1936 ja joukkuekilpailun olympiapronssia Helsingissä 1952, missä hän oli yksilökilpailun seitsemäs. Hän vannoi tuomarivalan Münchenin kesäolympialaisten 1972 avajaisissa .


title: GP2 Belgian Grand Prix 2007

text: GP2 Belgian Grand Prix 2007 oli GP2-kauden 2007 kymmenes osakilpailu, joka ajettiin 15.–16. syyskuuta Circuit de Spa-Francorchampsn moottoriradalla Belgiassa. Kilpailu ajettiin Formula 1:sten Belgian GP:n ohessa.


title: GP2 Belgian Grand Prix 2007

text: Lauantain kilpailun voitti Damsin Nicolas Lapierre. Sunnuntain kilpailun voitti Durangon Karun Chandhok, jolle voitto oli uran ensimmäinen.


title: Jessica Player

text: Jessica Player (s. 27. joulukuuta 1982 Cheyenne, Wyoming) on yhdysvaltalainen entinen lapsinäyttelijä. Hän esitti Blake ja Krystle Carringtonin (John Forsythe ja Linda Evans) tytärtä Krystinaa 1980-luvun televisiosarjassa "Dynastia". Hän oli mukana myös minisarjassa "Dynastia – viimeinen luku" (1991).


title: Herbert Kemmer

text: Herbert Erich Kemmer (13. toukokuuta 1905 Berliini – 10. joulukuuta 1962) oli saksalainen maahockeypelaaja ja olympiamitalisti.


title: Herbert Kemmer

text: Kemmer pelasi Saksan miesten maajoukkueessa vuosina 1928–1936 yhteensä 17 ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kolme ottelua, ja olympiapronssijoukkueeseen Amsterdamissa 1928, missä hän pelasi kahdessa ottelussa. Hänen pelaajauransa aikana ei pelattu maailman- eikä euroopanmestaruuskilpailuja.


title: Erwin Keller

text: Erwin Keller (8. huhtikuuta 1905 Berliini – 1971) oli saksalainen maahockeypelaaja ja olympiamitalisti.


title: Erwin Keller

text: Keller pelasi Saksan miesten maajoukkueessa vuosina 1928–1938 yhteensä 16 ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kolme ottelua. Hänen pelaajauransa aikana ei pelattu maailman- eikä euroopanmestaruuskilpailuja.


title: Erwin Keller

text: Keller on kuuluisan hockeysuvun kantaisä: hänen poikansa Carsten Keller voitti lajin olympiakultaa Münchenissä 1972, ja myös Carstenin lapsista tytär Natascha Keller sekä pojat Andreas Keller ja Florian Keller ovat kaikki olympiavoittajia. Florianin vaimo Navina Omilade on jalkapallon olympiamitalisti.


title: Paul Mehlitz

text: Paul Mehlitz (25. joulukuuta 1906 – ?) oli saksalainen maahockeypelaaja ja olympiamitalisti.


title: Paul Mehlitz

text: Mehlitz pelasi Saksan miesten maajoukkueessa vuosina 1927–1937 yhteensä 26 ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kaksi ottelua ja teki yhden maalin. Hänen pelaajauransa aikana ei pelattu maailman- eikä euroopanmestaruuskilpailuja.


title: Carl Menke

text: Carl Menke (3. heinäkuuta 1906 – ?) oli saksalainen maahockeypelaaja ja olympiamitalisti.


title: Carl Menke

text: Menke pelasi Saksan miesten maajoukkueessa vuosina 1936–1938 yhteensä seitsemän ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi yhdessä ottelussa. Hänen pelaajauransa aikana ei pelattu maailman- eikä euroopanmestaruuskilpailuja.


title: SPAL 2013

text: Società Polisportiva Ars et Labor 2013, lyhennettynä SPAL, on jalkapalloseura Ferrarasta, Italiasta. Se pelaa kotiottelunsa 19 000 katsojaa vetävällä Stadio Paolo Mazzalla. Kaudella 2016–2017 SPAL voitti Serie B:n ja nousi Serie A:han.


title: SPAL 2013

text: Matteo Ferrari on seuran kasvatti.


title: Detlef Okrent

text: Detlef Okrent (26. lokakuuta 1909 Rostock – 24. tammikuuta 1983) oli saksalainen maahockeypelaaja ja olympiamitalisti.


title: Detlef Okrent

text: Okrent pelasi Saksan miesten maajoukkueessa sen saavuttaessa olympiahopeaa Berliinissä 1936. Okrent pelasi ottelussa Tanskaa vastaan, mikä jäi hänen ainoaksi miesten maaottelukseen. Hänen pelaajauransa aikana ei pelattu maailman- eikä euroopanmestaruuskilpailuja.


title: Franclens

text: Franclens on kunta itäisessä Ranskassa Haute-Savoien departementissa Auvergne-Rhône-Alpesin alueella. Kunta sijaitsee Rhônejoen vasemmalla rannalla. Joen vastakkaisella rannalla oleva kunta on Injoux-Génissiat. Kunnat yhdistää jokeen vuonna 1948 rakennettu Génissiat’n pato ("Barrage de Génissiat"). Pato on 104 metriä korkea. Se oli valmistuttuaan Ranskan suurin vesivoimala sekä sodanjälkeisen jälleenrakennuksen symboli. Voimalaitoksessa on 6 turbiinia.


title: Eero Salo

text: Eero Emil Kössi Salo (4. heinäkuuta 1921 Hämeenlinna – 13. lokakuuta 1975 Hämeenlinna) oli suomalainen työsuojelutarkastaja ja sosialidemokraattien kansanedustaja.


title: Eero Salo

text: Salon vanhemmat olivat varastomies Kalle Emil Salo ja Bertta Aliina Karisto. Hän kävi kansakoulun ja ammattikoulun valmistuen hopeasepäksi. Salo toimi Kultakeskus oy:n hopeapainajana Hämeenlinnassa 1937–1960. Hän oli sitten Hämeenlinnan kaupungin työsuojelutarkastajana 1960–1975, Tilastollisen päätoimiston tilastoasiamiehenä 1960–1968 ja Hämeenlinnan ammattioppilaslautakunnan koulutustarkastajana 1967–1969. Salon poliittinen ura alkoi vuoden 1956 yleislakon aikana kun hän toimi Hämeenlinnassa ”lakkokenraalina”.


title: Eero Salo

text: Salo oli kansanedustajana 1968–1975 edustaen Hämeen läänin eteläistä vaalipiiriä. Hän tuli eduskuntaan 20. syyskuuta 1968 sosialidemokraattien Uuno Takin tilalle. Salo kuoli kesken edustajakautensa ja hänen tilalleen eduskuntaan tuli sosialidemokraattien Eino Grönholm. Salo oli presidentin valitsijamiehenä vuoden 1968 presidentinvaaleissa. Hän oli Hämeenlinnan kaupunginvaltuuston jäsenenä 1957–1975 ja kaupunginhallituksen jäsenenä 1955–1962. Salo johti käytännössä Hämeenlinnan kunnallispolitiikkaa aseveliakselissa kokoomuksen Timo Mäen kanssa. Hän oli Hämeenlinnaan sosiaalilautakunnan puheenjohtaja ja hän oli keskeisesti mukana perustamassa Kanta-Hämeen keskussairaalaa.


title: Eero Salo

text: Salo oli sosialidemokraattisen puolueen Etelä-Hämeen piirijärjestön piiritoimikunnan varapuheenjohtaja, Hämeenlinnan keskussairaalan kuntainliiton hallituksen puheenjohtaja, Jalometallityöntekijöiden liiton liittovaltuuston puheenjohtaja ja Vajaamielishuollon neuvottelukunnan puheenjohtaja.


title: Eero Salo

text: Hämeenlinnan työväenyhdistys perusti satavuotisjohlakokouksessaan vuonna 1988 Hämeenlinnaan vanhus- ja lähimmäispalvelusäätiön, Kössi-säätiön joka sai nimensä Eero Salon lempinimen mukaan.


title: Lucey (Savoie)

text: Lucey on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Rhônejoen varrella.


title: Lucey (Savoie)

text:
Kunnan nähtävyyksiä on linna "Château de Lucey". Se on linnoitettu talo, jonka juuret ulottuva 1200-luvulle.
Vuodesta 1993 lähtien linnan nykyiset omistajat ovat valmistaneet siellä viiniä. Viinitilalle on mahdollista tehdä opastettuja kierroksia.


title: Nauvon taistelu

text: Nauvon taistelu oli Turun saaristossa 4. huhtikuuta 1918 käyty Suomen sisällissodan taistelu. Saksalaiset ja valkoiset yrittivät vallata Iso-Nauvon sekä Lomin saaret, tarkoituksenaan edetä Nauvon ja Paraisten kautta edetä kohti punaisten hallussa ollutta Turkua. Valtausyritykset epäonnistuivat sitkeän vastarinnan ansiosta, mutta punaisten vetäydyttyä Turun saaristosta, saivat valkoiset Nauvon haltuunsa taisteluitta vain muutamaa päivää myöhemmin.


title: Nauvon taistelu

text: Saksalaisten miehitettyä Ahvenanmaan maaliskuun alussa, päättivät he yrittää punaisten hallussa olleen Turun valtaamista etenemällä mantereelle Houtskarin, Korppoon, Nauvon ja Paraisten kautta. Tarkoituksena oli varmistaa Hankoon tehtävän Itämeren-divisioonan maihinnousun oikea sivusta. Varsinais-Suomen suojeluskuntalaista koottu Saariston vapaajoukko otti Houtskarin haltuunsa 25. maaliskuuta ja valtasi Korppoon kolme vuorokautta myöhemmin käydyssä taistelussa. Itämeren-divisioonan noustua maihin Hangossa 3. huhtikuuta, hyökkäsivät saksalaiset valkoisten tukemana Nauvoon seuraavana päivänä. Samassa yhteydessä yritettiin vallata myös Korppoon eteläpuolella sijaitseva Lomin saari, jossa oli noin 300 venäläisen sotilaan varuskunta.


title: Nauvon taistelu

text: Iso-Nauvon taisteluun osallistuivat 14. Mecklenburgin jääkäripataljoonan 1. komppania luutnantti R. Hessin komennossa sekä Saariston vapaajoukon 2. komppania. Hyökkäys tehtiin kolmena erillisenä osastona, lisäksi yksi osasto jäi reserviksi Vandrockin saareen Nauvon pohjoispuolelle. Lomiin puolestaan hyökkäsi osasto saksalaisia sekä Saariston vapaajoukon 1. komppania.


title: Nauvon taistelu

text: Punaiset puolustivat saaria venäläisen tykkivene "Bobrin" tukemana. Lomiin oli sijoitettu Turun punakaartin osasto, mutta Iso-Nauvoa piti hallussaan myös saaristopitäjien punakaartilaisia.


title: Nauvon taistelu

text: Hyökkäys Lomin saareen käynnistyi aamuvarhaisella, mutta tiheän sumun vuoksi sitä tukenut tykistötuli ei osunut kohteeseensa ja saareen maihinnousset joukot päätivät vetäytyä nopeasti. Lyhyeksi jääneen yhteenoton aikana sai surmansa yksi saksalainen ja yksi suojeluskuntalainen sekä ainakin kaksi punaista.


title: Nauvon taistelu

text: Hyökkäys Iso-Nauvoon tapahtui saarta Korppoosta erottavan Storströmmenin salmen kautta, missä joukot ylittivät jäästä avoimena olleen laivaväylän saksalaisten pioneerien rakentamaa siltaa pitkin. Hyökkäyksen oikea osasto joutui välittömästi maihinnousun jälkeen vihollisen tulitukseen ja vetäytyi Torasinlahden kautta Vandrockiin, kunnes saksalaisten tykistötuli pakotti punaiset perääntymään. Vasen osasto sen sijaan onnistui yllättämään punaiset Mielisin kylässä, joka vallattiin talo kerrallaan. Keskellä hyökännyt osasto eteni saaren sisäosiin ja pääsi asemiin korkealle Husbergenin kalliolle. Punaisten käydessä vastaiskuun Torasin suunnalla, päätti saksalaisosastoa johtanut kapteeni Schweinfuhr keskeyttää hyökkäyksen. Saksalaiset jättivät myös Mielisin kylän, jonne Saariston vapaajoukon miehet jäivät vielä asemiin. Jäätä pitkin perääntyessään joutuivat saksalaiset vielä kahden sumusta ilmestyneen venäläisen sota-aluksen tulitukseen.


title: Nauvon taistelu

text: Saksalaiset olivat kuitenkin lähettäneet hyökkäyksen tueksi ristelijät "Kolbergin" ja "Westfalenin", joiden lähestyessä Iso-Nauvoa päättivät punaiset jättää saaren. Illan aikana he nousivat jäänmurtaja "Murtajaan", hinaaja "Snegiin", höyrylaiva "Sadkoon" (ent. "S/S Dragfjärd") ja tykkivene "Bobriin", jotka venäläiset olivat lähettäneet Turusta evakuoimaan Utön linnaketta. Kaksi alusta pääsi takaisin Turkuun, mutta saksalaiset kaappasivat "Murtajan" ja "Snegin" Pensarströmmenin salmessa 5. huhtikuuta. Kaapatut alukset kuljetettiin Hankoon ja miehistöt vangittiin, mutta aluksilla olleet punakaartilaiset onnistuivat pakenemaan jäitä pitkin maihin. Valkoiset teloittivat myöhemmin "Murtajan" venäläisen kapteenin sekä viisi suomalaista miehistön jäsentä.


title: Nauvon taistelu

text: Taistelua seuranneena yönä myös suojeluskuntalaiset vetäytyivät Iso-Nauvosta. Tämän jälkeen Saariston vapaajoukon 250 miehen osasto miehitti Nauvon 8. huhtikuuta ja jatkoi etenemistään vapaasti kohti Turkua, jonka he ottivat haltuunsa 13. huhtikuuta. Punaisten olivat jättäneet kaupungin päivää aikaisemmin. Saksalaiset puolestaan eivät enää osallistuneet sotatoimiin Turun saaristossa, vaan Mecklenburgin jääkäripataljoona laivattiin pian Nauvon taistelun jälkeen Tammisaareen.


title: Nauvon taistelu

text: Saksalaisten tappiot Lomin ja Nauvon taisteluissa olivat yhteensä seitsemän kaatunutta ja 13 haavoittunutta. Valkoisilta kaatui yksi ja lisäksi neljä haavoittui. Punaisten tappiot olivat Suomen sotasurmat -tietokannan mukaan ainakin 26 kaatunutta.


title: Timo Mäki

text: Timo Ilmari Mäki (24. syyskuuta 1914 Tampere – 19. joulukuuta 1985 Hämeenlinna) oli suomalainen varatuomari, asianajaja ja kokoomuksen kansanedustaja.


title: Timo Mäki

text: Mäen vanhemmat olivat kirvesmies Kaarle Timoteus Mäki ja Suoma Maria Sirén. Hän pääsi ylioppilaaksi 1933, suoritti ylemmän oikeustutkinnon 1939 ja sai varatuomarin arvon 1944.


title: Timo Mäki

text: Mäki oli Hämeen lääninhallituksessa lähettäjänä 1939–1940 ja ylimääräisenä esittelijänä 1940–1945 sekä toimi Hämeenlinnan vt. kaupunginviskaalina 1941–1942. Hänestä tuli vuonna 1945 Harry Pomoellin asianajotoimiston asianajaja Hämeenlinnassa ja hän oli Harry Pomoellin asianajotoimiston osakkaana 1946–1960. Mäellä oli oma asianajotoimisto Hämeenlinnassa 1960–1978. Hän toimi myös AK:n Etelä-Hämeen piirin lakimiehenä ja Olga ja Vilho Linnamon säätiön asiamiehenä.


title: Timo Mäki

text: Mäki oli kansanedustajana 1964–1979 edustaen Hämeen läänin eteläistä vaalipiiriä. Hän tuli eduskuntaan 8. toukokuuta 1964 kokoomuksen Olli Aulangon tilalle. Mäki oli eduskunnan toisen lakivaliokunnan puheenjohtajana 1971 ja 1975–1978. Hän oli Kansaneläkelaitoksen valtuutettuna, Pohjoismaiden neuvoston Suomen valtuuskunnan jäsenenä sekä Yleisradion hallintoneuvoston jäsenenä. Mäki oli presidentin valitsijamiehenä vuosien 1956, 1962 ja 1968 presidentinvaaleissa. Hän oli Hämeenlinnan kaupunginvaltuuston jäsenenä kolmenkymmenen vuoden ajan (siitä 20 vuotta valtuuston varapuheenjohtajana) ja kaupunginhallituksen jäsenenä. Mäki johti Hämeenlinnan kunnallispolitiikkaa aseveliakselissa sosialidemokraattien Eero Salon kanssa.


title: Timo Mäki

text: Mäki oli kokoomuksen Etelä-Hämeen piirin varapuheenjohtaja ja kokoomuksen puoluevaltuuston jäsen. Hän oli Mieskuoroliiton hallituksen jäsen ja toimi 20 vuoden ajan Hämeenlinnan Mieskuoron puheenjohtajana.


title: GP2 Bahrainin Grand Prix 2007

text: GP2 Bahrainin Grand Prix 2007 oli GP2-kauden 2007 ensimmäinen osakilpailu, joka ajettiin 14.–15. huhtikuuta Bahrain International Circuitin moottoriradalla Bahrainissa. Kilpailu ajettiin Formula 1:sten Bahrainin GP:n ohessa.


title: GP2 Bahrainin Grand Prix 2007

text: Lauantain kilpailun voitti Super Novan Luca Filippi. Sunnuntain kilpailun voitti Damsin Nicolas Lapierre. Filippille ja Lapierrelle voitto oli uran ensimmäinen.


title: Karen Cellini

text: Karen Cellini (s. 13. toukokuuta 1958 Philadelphia, Pennsylvania) on yhdysvaltalainen näyttelijä, joka esitti Amanda Carringtonia televisiosarja "Dynastiassa" vuosina 1986–1987. Aikaisemmin hahmoa näytteli Catherine Oxenberg. Cellini tavoitteli alun perin roolia "Dynastian" sisarsarjasta "Colbyt", mutta ei tullut valituksi.


title: Karen Cellini

text: Vuonna 2005 Cellini esiintyi elokuvassa "Seriously Twisted".


title: Ansa (televisioelokuva)

text: Ansa on Markku Onttosen ohjaama suomalainen televisioelokuva vuodelta 1981. Se perustuu ranskalaisen Robert Thomasin näytelmään "Piège pour un homme seul" (1960). Näytelmän suomensi Erkki Kirjalainen. Tuolloinen aviopari Hannu ja Hannele Lauri näyttelevät toisiaan vastaan televisioelokuvan päätehtävissä.


title: Ansa (televisioelokuva)

text: Daniel ja Elisabet Gorban ovat melko tuore aviopari. He elelevät eteläranskalaisessa vuoristomajassa vuoden 1960 tienoilla. Elisabet on ollut riidan jälkeen kadoksissa jo yli viikon ja Daniel ottaa yhteyttä komisarioon asian selvittämiseksi. Pastori Maxim saapuu Danielin luo ja kertoo löytäneensä Elisabetin. Asiat vääntyvät solmuun kun Daniel ei tunnista Maximin mukanaan tuomaa naista Elisabetiksi. Nainen kertoo yksityiskohtaisen tarkkoja seikkoja Gorbanien elämästä ja sanoo, että Danielilla on ollut aiemminkin vastaavantapaisia muistinmenetyksiä. Elisabetin rikkaalta enolta tiedossa oleva perintö herättää myös jos jonkinlaista tunnekuohua. Komisario alkaa tuskaantua perin juurin outoon kuvioon ja päättää etsiä totuuden.


title: Ansa (televisioelokuva)

text: "Ansa" sai ensi-iltansa MTV:n Aitiopaikalla marraskuussa 1981. Teos on julkaistu myös DVD-tallenteena.


title: Monestiés

text: Monestiés on Ranskan kunta Occitanien alueella Tarnin departementissa. Kunnan asukasluku vuonna 2014 oli 1 405. Se sijaitsee parikymmentä kilometriä departementin hallintokaupungista Albista pohjoiseen.


title: Monestiés

text: Cérou-joen varrella sijaitseva Monestiés kuuluu kauneimpien ranskalaiskylien järjestöön "Les Plus Beaux Villages de France", johon Tarnin departementista kuuluu viisi muutakin kylää.


title: GP2 Britannian Grand Prix 2007

text: GP2 Britannian Grand Prix 2007 oli GP2-kauden 2007 viides osakilpailu, joka ajettiin 7.–8. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.


title: GP2 Britannian Grand Prix 2007

text: Lauantain kilpailun voitti paalupaikalta startannut iSportin Andreas Zuber. Sunnuntain kilpailun voitti FMS Internationalin Adam Carroll.


title: Puycelsi

text: Puycelsi tai Puycelci [pɥisel'si], myös Puycelci-Grésigne, on Ranskan kunta Occitanien alueella Tarnin departementissa. Kunnan asukasluku vuonna 2014 oli 463. Se sijaitsee noin 40 kilometriä Montaubanista itään.


title: Puycelsi

text: Puycelsi kuuluu kauneimpien ranskalaiskylien järjestöön "Les Plus Beaux Villages de France", johon Tarnin departementista kuuluu viisi muutakin kylää sekä Puycelsin naapurikunta Bruniquel Tarn-et-Garonnen departementissa.


title: Danakosha Finland

text: Danakosha Finland on Suomessa toimiva tiibetinbuddhalainen dharmayhdyskunta. Se on rekisteröity uskonnolliseksi yhdyskunnaksi vuonna 2005. Yhteisön toiminta aloitettiin vuonna 2002 kun yhteisön opettaja Tulku Dakpa Rinpoche kutsuttiin ensimmäisen kerran Suomeen opettamaan buddhalaista filosofiaa ja meditaatiota. Opetus noudattaa Vajrayana-suuntauksen, Tiibetin vanhan käännöskoulukunnan traditiota, niin sanottua Nyingmapa-traditiota. Olennaisena osana uskonnollista toimintaansa yhteisö on kutsunut Suomeen koulukunnan arvostetuimpia mestareita, jota ovat siirtäneet perinnettä suomalaisille harjoittajille. Buddhalaisen kirjallisuuden lisäksi koulutukseen kuuluu myös muun muassa rituaalimusiikki ja symbolinen taide. Yhdyskunta kokoontui pääosin Helsingissä yli kymmenen vuotta, ja hankki vuonna 2016 Danakosha Ling-keskuksen Jokioisilta, Kanta-Hämeestä. Yhdyskunnalla on viitisenkymmentä väestörekisteriin merkittyä jäsentä ja toistasataa rekisteröimätöntä seuraajaa.


title: GP2 Euroopan Grand Prix 2007

text: GP2 Euroopan Grand Prix 2007 oli GP2-kauden 2007 kuudes osakilpailu, joka ajettiin 21.–22. heinäkuuta Nürburgringin moottoriradalla Saksassa. Kilpailu ajettiin Formula 1:sten Euroopan GP:n ohessa.


title: GP2 Euroopan Grand Prix 2007

text: Lauantain kilpailun voitti iSportin Timo Glock. Sunnuntain kilpailun voitti Racing Engineeringin Javier Villa.


title: Fourcès

text: Fourcès [fʊr'sɛs] on Ranskan kunta Occitanien alueella Gersin departementin pohjoisrajalla. Kunnan asukasluku vuonna 2014 oli 272. Fourcès kuuluu Armagnac-Ténarèzen kantoniin Condomin arrondissementissa.


title: Fourcès

text: Fourcès kuuluu kauneimpien ranskalaiskylien järjestöön "Les Plus Beaux Villages de France", johon Gersin departementista kuuluu kolme muutakin kylää. Kylän ympyränmuotoisen asemakaavan keskuksena on aikoinaan ollut linna, jonka paikalla on nyt puiden varjostama aukio. Kylä tunnetaan huhtikuisista kukkafestivaaleistaan.


title: GP2 Espanjan Grand Prix 2007

text: GP2 Espanjan Grand Prix 2007 oli GP2-kauden 2007 toinen osakilpailu, joka ajettiin 12.–13. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.


title: GP2 Espanjan Grand Prix 2007

text: Lauantain kilpailun voitti Ardenin Bruno Senna, jolle voitto oli uran ensimmäinen. Sunnuntain kilpailun voitti iSportin Timo Glock.


title: Larressingle

text: Larressingle [laʁesɛ̃glə] on Ranskan kunta Occitanien alueella Gersin departementin pohjoisosassa. Kunnan asukasluku vuonna 2014 oli 215. Se kuuluu Armagnac-Ténarèzen kantoniin Condomin arrondissementissa.


title: Larressingle

text: Larressingle kuuluu kauneimpien ranskalaiskylien järjestöön "Les Plus Beaux Villages de France", johon Gersin departementista kuuluu kolme muutakin kylää.


title: Jongieux

text: Jongieux on kunta itäisessä Ranskassa Savoien departementissa Auvergne-Rhône-Alpesin alueella.


title: Jongieux

text: Kunnan nähtävyyksiä on linna "Château de La Mar". Se on 1200-luvulta peräisin oleva linnoitettu talo.


title: Leo Gummerus

text: Leo Benedikt Gummerus (20. kesäkuuta 1885 Kurkijoki – 16. joulukuuta 1956 Lappeenranta) oli suomalainen poliitikko. Gummerus toimi Kokoomuksen kansanedustajana vuosina 1927–1929 edustaen Viipurin läänin itäistä vaalipiiriä. Gummerus toimi myös Lappeenrannan kaupunginvaltuuston puheenjohtajana. Gummerus kirjoitti ylioppilaaksi vuonna 1903, valmistui filosofian kandidaatiksi ja maisteriksi vuonna 1907, teologian kandidaatiksi vuonna 1911, vihittiin papiksi samana vuonna ja suoritti pastoraalitutkinnon vuonna 1916. Politiikan ulkopuolella Gummerus toimi muun muassa kirkkoherrana Rautjärvellä ja Lappeella, vt. lääninrovastina sekä lääninrovastina. Gummeruksen vanhemmat olivat kirkkoherra Julius Immanuel Gummerus ja Aina Helena Winter. Gummeruksen puoliso vuosina 1914–1925 oli Karin Lydia Noponen sekä vuodesta 1926 Siiri Helena Elisabeth Tavast. Gummerus toimi presidentin valitsijamiehenä vuosina 1925, 1937, 1940, 1943 ja 1950. Gummerukselle myönnettiin rovastin arvonimi vuonna 1929 sekä teologian kunniatohtorin arvonimi vuonna 1955.


title: GP2 Valencian Grand Prix 2007

text: GP2 Valencian Grand Prix 2007 oli GP2-kauden 2007 yhdestoista ja viimeinen osakilpailu, joka ajettiin 29.–30. syyskuuta Valencia Circuitin moottoriradalla Espanjassa.


title: GP2 Valencian Grand Prix 2007

text:
Lauantain kilpailun voitti Campoksen Vitali Petrov, jolle voitto oli uran ensimmäinen. Sunnuntain kilpailun voitti iSportin
Timo Glock, joka varmisti sarjan mestaruuden.


title: Sarrant

text: Sarrant on Ranskan kunta Occitanien alueella Gersin departementin itärajalla. Kunnan asukasluku vuonna 2014 oli 386. Se kuuluu Gimone-Arratsin kantoniin Condomin arrondissementissa.


title: Sarrant

text: Sarrant kuuluu kauneimpien ranskalaiskylien järjestöön "Les Plus Beaux Villages de France", johon Gersin departementista kuuluu kolme muutakin kylää.


title: Le Bourget-du-Lac

text: Le Bourget-du-Lac on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Lac du Bourget -järven rannalla.


title: Le Bourget-du-Lac

text: Kunta on pieni matkailu- ja opiskelijakaupunki. Kunnan kehitystä tukemaan sinne on rakennettu Savoie Technolac –teknologiakeskus ja lähistöllä on aluetta palveleva Chambéryn lentoasema.


title: Le Bourget-du-Lac

text: Kunnan nähtävyyksiä on linna "Château du Bourget". Linna on rakennettu 1200-luvulla, ja se on nykyään raunioitunut. Linna oli vuosina 1285-1434 Savoijin kreivien tärkein asuinpaikka.


title: Auvillar

text: Auvillar on Ranskan kunta Occitanien alueella Tarn-et-Garonnen departementin luoteisosassa. Kunnan asukasluku vuonna 2014 oli 935. Se kuuluu Garonne-Lomagne-Brulhois’n kantoniin Castelsarrasinin arrondissementissa.


title: Auvillar

text: Garonne-joen varrella sijaitseva Auvillar kuuluu kauneimpien ranskalaiskylien järjestöön "Les Plus Beaux Villages de France", johon Tarn-et-Garonnen departementista kuuluu kaksi muutakin kylää, Lauzerte ja Bruniquel.


title: Bruniquel

text: Bruniquel [bʁyni.kel] on Ranskan kunta Occitanien alueella Tarn-et-Garonnen departementin kaakkoisrajalla. Kunnan asukasluku vuonna 2014 oli 611. Se kuuluu Tarn-Tescou-Quercyn kantoniin Montaubanin arrondissementissa. Bruniquel sijaitsee noin 40 kilometriä Montaubanista itään.


title: Bruniquel

text: Bruniquelin nähtävyyksiin kuuluu kukkulan huipulla sijaitseva linna, linnoitettu kylä ja siellä sijaitseva Maison Payrol 1200-luvulta peräisin olevine seinämaalauksineen. Bruniquel kuuluu kauneimpien ranskalaiskylien järjestöön "Les Plus Beaux Villages de France", johon Tarn-et-Garonnen departementista kuuluu kaksi muutakin kylää, Auvillar ja Lauzerte, ja lisäksi Bruniquelin lähinaapuri Puycelsi Tarnin departementin puolella.


title: Hannes Eskola

text: Anders Johannes (Hannes) Eskola (24. kesäkuuta 1885 Paavola – 26. huhtikuuta 1951 Raahe) oli suomalainen poliitikko. Eskola toimi Maalaisliiton kansanedustajana vuosina 1930–1933 edustaen Oulun läänin eteläistä vaalipiiriä. Eskola toimi myös Paavolan kunnanvaltuuston jäsenenä. Siviiliammatiltaan Eskola oli maanviljelijä ja hän toimi viljelijänä Paavolassa. Hän toimi myös Paavolan säästöpankin johtajana sekä Pohjolan Osake-Pankin Raahen konttorin johtajana. Eskolan vanhemmat olivat maanviljelijä Matti Eskola ja Maria Turunen. Eskolan puoliso vuosina 1906–1941 oli Maria Laru, vuosina 1943–1948 Lyydia Lautiainen sekä vuodesta 1950 Anna Magdaleena Räinä (e. Tapanila). Eskola toimi presidentin valitsijamiehenä vuosina 1937, 1940 ja 1943.


title: Juhlalevy

text: Juhlalevy voi tarkoittaa:


title: Østerdølen

text: Østerdølen on paikallinen norjalainen sanomalehti, jota julkaistaan Stor-Elvdalissa Hedmarkin läänissä. Lehden levikki oli 1 016 vuonna 2008.


title: Lauzerte

text: Lauzerte [lo'zeʁt] on Ranskan kunta Occitanien alueella Tarn-et-Garonnen departementissa. Kunnan asukasluku vuonna 2014 oli 1 482. Se kuuluu Pays de Serres Sud-Quercyn kantoniin Castelsarrasinin arrondissementissa.


title: Lauzerte

text: Lauzerte kuuluu kauneimpien ranskalaiskylien järjestöön "Les Plus Beaux Villages de France", johon Tarn-et-Garonnen departementista kuuluu kaksi muutakin kylää, Auvillar ja Bruniquel.


title: Camon (Ariège)

text: Camon on Ranskan kunta Occitanien alueella Ariègen departementissa. Kunnan asukasluku vuonna 2014 oli 145. Se kuuluu Mirepoix’n kantoniin Pamiersin arrondissementissa.


title: Camon (Ariège)

text: Camon kuuluu kauneimpien ranskalaiskylien järjestöön "Les Plus Beaux Villages de France", johon Ariègen departementista kuuluu myös Saint-Lizier.


title: Saint-Lizier

text: Saint-Lizier on Ranskan kunta Occitanien alueella Ariègen departementissa. Ranskan eteläosassa sijaitsevan kunnan asukasluku vuonna 2014 oli 1 417. Se kuuluu Portes du Couseransin kantoniin Saint-Gironsin arrondissementissa.


title: Saint-Lizier

text: Saint-Lizier kuuluu kauneimpien ranskalaiskylien järjestöön "Les Plus Beaux Villages de France", johon Ariègen departementista kuuluu myös Camon.


title: Spintariskooppi

text: Spintariskooppi on radioaktiivisten alkuaineiden hajoamisen tutkimiseen tarkoitettu koje. Spintariskoopissa on sinkkisulfidivarjostin sekä mikroskooppi. Kun radioaktiivisesta aineesta sinkoaa alfahiukkasia, voidaan sinkkisulfidivarjostimessa havaita hiukkasen tuikahtelu eli skintillaatio.


title: Spintariskooppi

text: Spintariskoopin keksi William Crookes vuonna 1903. Crookes tutkiskeli radiumbromidinäytteen ilmeisen tasaista, alfasäteilyn aiheuttamaa fluoresenssia sinkkisulfidilla päällystetyllä lasilevyllä. Hän sattui vahingossa kaatamaan osan näytteestä. Koska radiumbromidi oli sekä harvinaista että kallista, Crookes yritti saada kaiken aineen jälleen talteen. Kun Crookes tutkaili sinkkisulfidilla päällystettyä levyä mikroskoopilla, hän huomasi erillisiä valontuikahduksia. Tuikahtelun sai aikaan yksittäisten alfahiukkasten törmäily lasia vasten.


title: Spintariskooppi

text: Crookes hyödynsi sattumalta tekemäänsä löytöä ja kehitti laitteen, joka oli nimenomaisesti tarkoitettu tällaisen tuikahtelun seuraamiseen. Väline on putki, jonka yhdessä päässä on pieni sinkkisulfidivarjostin eli sinkkisulfidilla päällystetty lasilevy. Lähelle varjostinta oli asetettu pikkuruinen määrä radiumsuolaa. Radiumnäytettä oli mahdollista hieman liikuttaa, joka vaikutti tuikahdusten tiheyteen. Putken toisessa päässä taas on linssi, josta vastakkaisessa päässä olevaa lasiruutua saattaa tarkastella. Crookes otti välineelleen nimen kreikan säkenöintiä tarkoittavasta sanasta σπινθήρ ().


title: Spintariskooppi

text: Jotta hiukkasten tuikahtelun voi havaita spintariskoopilla, täytyy silmien antaa ensin tottua täydelliseen pimeyteen ainakin 10 minuutin ajan.


title: Spintariskooppi

text: Koje esiteltiin ensimmäisen kerran Royal Societyn erityisissä iltamissa 15. toukokuuta 1903, jossa se teki yleisöön vaikutuksen. Monet kuljettivat spintariskoppia taskussa tai laukussa esitelläkseen tieteen viimeisimpiä saavutuksia ystävilleen, ja niitä annettiin lapsille lahjoiksi. Tieteellisessä tutkimuksessa laitteen käyttö ei kuitenkaan ollut niin viihdyttävää. Työ oli hankalaa ja sitä saattoi tehdä vain muutaman minuutin kerrallaan, sen jälkeen täytyi pitää taukoa. Silmät täytyi aina totuttaa pimeään ja tuikahdusten laskeminen rasitti silmiä. Tuloksiakin kuitenkin saatiin. Esimerkiksi Ernest Rutherford teki kojeella tutkimuksiinsa vaikuttaneita havaintoja. Tieteellisen tutkimuksen välineenä spintariskooppi sai nopeasti väistyä sitä tarkempien välineiden tieltä.


title: Spintariskooppi

text: Spintariskoopeissa käytettiin 1940–60-luvuilla usein poloniumia. Poloniumia sisältävän spintariskoopin saattoi saada jopa Kix-aamiaismuropaketin kylkiäisenä vuonna 1947. Kyseinen lelu oli Lone Ranger -"atomipommisormus" (). Kullanvärisen sormuksen päällä oli "atomipommi", jonka kärki oli hopeanväristä metallia ja siinä oli irroitettava punainen pohjaosa. Kun tämän pohjaosan irrotti, ja antoi silmän tottua pimeyteen, saattoi jonkin ajan kuluttua seurata linssin läpi tuikahtelua, joka syntyy poloniumista irtoavien alfahiukkasten iskiessä sinkkisulfidiseen varjostimeen.


title: Spintariskooppi

text: Nykyaikaisissa spintariskoopeissa käytetään uraania, amerikiumia tai toriumia. Sitä käytetään esimerkiksi lapsille ja nuorille tarkoitettuna havainto- ja oppimisvälineenä.


title: Mircea Stan

text: Mircea Stan (s. 1943 Romania) on romanialaissyntyinen jazzmuusikko ja pasunisti, joka on 1970-luvun alkuvuosista alkaen asunut Suomessa.


title: Mircea Stan

text: Stan oli yksi UMO Jazz Orchestran perustajajäsenistä. Sen lisäksi hän on soittanut muun muassa Edward Vesalan, Heikki Sarmannon ja Paroni Paakkunaisen johtamissa kokoonpanoissa. 1980-luvulta alkaen hän on esiintynyt duona saksofonisti-huilisti Pentti Lahden kanssa.


title: Mircea Stan

text: Mircea Stanin omat yhtyeet ovat olleet sekstettejä, joita levytyksissä on vahvistettu lyömäsoittajilla.


title: Mircea Stan

text: Muusikon työn ohella Mircea Stan on opettanut pitkään pasuunansoittoa Helsingin Pop & Jazz Konservatoriossa ja sen ulkopuolella.


title: GP2 Italian Grand Prix 2008

text: GP2 Italian Grand Prix 2008 oli GP2-kauden 2008 kymmenes ja viimeinen osakilpailu, joka ajettiin 13.–14. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.


title: GP2 Italian Grand Prix 2008

text: Lauantain kilpailun voittoon ajoi Campoksen Lucas di Grassi. Kymmenenneksi sijoittunut Giorgio Pantano, varmisti sarjan mestaruuden. Sunnuntain kilpailun voitti Durangon Davide Valsecchi.


title: Mihai Tudose

text: Mihai Tudose (6. maaliskuuta 1967 Brăila, Romania) on romanialainen sosiaalidemokraattista puoluetta (PSD) edustava poliitikko, joka toimi Romanian pääministerinä 29. kesäkuuta 2017 – 16. tammikuuta 2018..


title: Mihai Tudose

text: Tudose opiskeli hallintotieteitä Dimitrie Cantemirin kristillisen yliopiston oikeustieteellisessä tiedekunnassa Bukarestissa ja valmistui vuonna 1995.


title: Mihai Tudose

text: Vuonna 2001 hän suoritti Galațin yliopistossa jatko-opintoja liike- ja taloushallinnossa ja vuonna 2006 kansallisen turvallisuuden jatkokurssin Romanian tiedustelupalvelun "Kansallisen turvallisuuden korkeakoulussa". Samana vuonna hän suoritti johtamisen erikoistumisopintoja kansalliseen turvallisuuteen erikoistuneessa Marshall-keskuksessa Saksan Garmisch-Partenkirchenissä sekä suoritti Romanian Maanpuolustuskorkeakoulun jatkokurssin Bukarestissa.


title: Mihai Tudose

text: Vuosina 2006−2007 Tudose suoritti maisterintutkinnon eurooppalaisesta talouspolitiikasta. Hän on opiskellut myös viestinnän ja suhdetoiminnan hallintaa Galațin yliopistossa, aseellisten konfliktien arviointia ja ratkaisua Georgetownin yliopistossa Yhdysvalloissa ja matkailun kehittämistä ("Matkailu kestävän alueellisen kehityksen kontekstissa").


title: Mihai Tudose

text: Vuonna 2010 Tudose valmistui filosofian tohtoriksi sotatieteistä väitöskirjansa aiheena "Kriittisen infrastruktuurin suojelu".


title: Mihai Tudose

text: Vuonna 1992 Tudose liittyi sosiaalidemokraattisen FDSN-puolueen jäseneksi, kun FDSN perustettiin. Puolueen perustajat olivat eronneet Romanian vallankumouksen jälkeen hallinneesta FSN-puolueesta.


title: Mihai Tudose

text: Vuonna 2000 Tudose valittiin kansanedustajaksi Romanian parlamenttiin. Vuosina 2000−2007 hän toimi Euroopan neuvoston varajäsenenä ja vuosina 2007−2014 jäsenenä.


title: Mihai Tudose

text: Helmikuusta kesäkuuhun 2017 Tudose toimi PSD:n johtaman Sorin Grindeanun hallituksen talousministerinä, kunnes hallitus kaatui 21. kesäkuuta 2017 ja Grindeanu syrjäytettiin PSD:n sisäisessä valtakamppailussa. Myös Tudosea on pidetty romanialaisessa mediassa syypäänä siihen, ettei hallitus ole toteuttanut uudistuksia.


title: Mihai Tudose

text: 29. kesäkuuta 2017 Tudose aloitti Romanian pääministerinä. Tudose menetti oman puolueensa tuen tammikuussa 2018 ja ilmoitti eroavansa. Kiistan taustalla oli Tudosen vaatimus sisäministerin erosta. Hän syytti tätä myös julkisesti valehtelusta. Sisäministerillä oli kuitenkin puoluejohdon tuki.


title: Keksintöjen historian aikajana

text: Keksintöjen historian aikajana listaa merkittävimmät teknologiset keksinnöt ja niiden keksijät sekä keksimispaikat kronologisesti.


title: Keksintöjen historian aikajana

text: "Huomaa:" Keksintöjen päivämäärät ovat usein kiistanalaisia. Keksinnön on usein keksinyt usea keksijä noin samaan aikaan, tai siitä voi olla keksitty epäkäytännöllinen muoto monta vuotta ennen kuin toinen keksijä parantaa keksintöä käytännöllisemmäksi. Epäselvissä tilanteissa listattuna on keksinnön ensimmäinen tunnettu toimiva versio.


title: Keksintöjen historian aikajana

text: Päivämäärät tässä osiossa viittaavat aikaisimpiin todisteisiin keksinnön keksimisestä ja ne ovat yleensä arkeologien määrittämiä. Päivämäärät ovat usein arvioituja ja niitä on muuttettu tutkimuksen edettyä, koska entistä vanhempia löytöjä minkä tahansa tekniikan käytöstä löytyy usein. Artikkelissa on listattu paikat, joista varhaisimmat todisteet on löydetty, mutta useimmissa tapauksissa on epävarmaa, kuinka lähellä paikka on sitä missä keksintö on todella tapahtunut."Huomaa siirtymä Ma:sta ja ka:sta eaa.:aan (ennen ajanlaskun alkua) ja jaa.:aan (jälkeen ajanlaskun alun) – 8000 eaa. on suunnilleen sama kuin 10 ka."


title: GP2 Turkin Grand Prix 2008

text: GP2 Turkin Grand Prix 2008 oli GP2-kauden 2008 toinen osakilpailu, joka ajettiin 10.–11. toukokuuta İstanbul Parkin moottoriradalla Turkissa. Kilpailu ajettiin Formula 1:sten Turkin GP:n ohessa.


title: GP2 Turkin Grand Prix 2008

text: Lauantain kilpailun voitti paalupaikalta startannut Racing Engineeringin Giorgio Pantano. Sunnuntain kilpailun voitti ART GP:n Romain Grosjean, jolle voitto oli uran ensimmäinen.


title: Bergensavisen

text: Bergensavisen on norjalainen päivälehti joka ilmestyy Hordalandssa Bergenissä. Lehti alkoi ilmestyä 23. maaliskuuta 1923 Norjan työväenpuolueen äänenkannattajana. Yleisesti siitä käytetään lyhennettä BA, ja se on Bergenin alueen toiseksi suurin lehti Bergens Tidenden jälkeen.


title: Bergensavisen

text: Lehden koko muuttui 1994 tabloidiksi. Samalla lehden painopaikka muuttui Fyllingsdalenista Mindeen. BA:n verkkolehti alkoi ilmestyä 19. tammikuuta 1996 ensimmäisenä verkkolehtenä Bergenissä ja yhtenä ensimmäisistä koko Norjassa.


title: Tōru Ukawa

text: Tōru Ukawa (, s. 18. toukokuuta 1973) on uransa lopettanut ratamoottoripyöräilijä. Hän ajoi koko uransa Hondalla ja sijoittui parhaimmillaan 250-kuutioisissa toiseksi kaudella 1999. Ukawa sijoittui myös kolmanneksi MotoGP:ssä kaudella 2002.


title: Tōru Ukawa

text: Ukawa aloitti kilpailemisen villillä kortilla 250-kuutioisissa kaudella 1994 Hondalla, kun hän ajoi Japanin kilpailussa kolmanneksi, häviten kisan voittajalle Tadayuki Okadalle 0.314 sekuntia. Ukawa oli myös mukana kaudella 1995 yhden kilpailun verran jälleen Japanissa, jossa hän tällä kertaa joutui keskeyttämään.


title: Tōru Ukawa

text: Kaudella 1996 Ukawa sai koko kauden kestävän sopimuksen ja ajoi Hondalla MM-pisteissä viidenneksi. Hän ajoi parhaimmillaan kolmanneksi Imolassa ja kuudesti neljänneksi.


title: Tōru Ukawa

text: Ukawa paransi saldoaan kaudella 1997, vaikka sijoittui toistamiseen viidenneksi MM-pisteissä, hän keräsi 31 pistettä enemmän viime kauteen nähden. Ukawa ajoi myös viidesti palkintokorokkeelle ollen parhaimmillaan toinen Japanin ja Indonesian kilpailuissa.


title: Tōru Ukawa

text: Kaudella 1998 Ukawa sijoittui MM-pisteissä neljänneksi, vaikka hän ajoi kauden aikana vain kahdesti palkintokorokkeelle oltuaan toinen Malesian ja Madridin kilpailuissa. Hän jäi kummallakin kerralla toiseksi kilpailun voittajalle Tetsuya Haradalle.


title: Tōru Ukawa

text: Kausi 1999 oli Ukawan kannalta lähestulkoon täydellinen kausi, kun hän sijoittui lopulta MM-pisteissä toiseksi hävittyään mestaruuden voittaneelle Valentino Rossille 48 pisteen erolla. Ukawa voitti kauden aikana kaksi kilpailua; Ranskassa hän jätti taakseen toiseksi tulleen Shinya Nakanon 0.279 sekunnin erolla ja Valenciassa Franco Battainin 5.125 sekunnin erolla. Ukawa ajoi yksitoista kertaa palkintokorokkeelle kauden 16:sta kilpailusta. Hän ajoi myös kauden aikana kuudesti peräkkäin palkintokorokkeelle, jonka aikana Ukawa ajoi kilpailun nopeimman kierrosajan Japanissa. Hän saavutti kauden ainoan paalupaikan Kataloniassa, jossa Ukawa sijoittui lopulta toiseksi heti kilpailun voittaneen Valentino Rossin jälkeen.


title: Tōru Ukawa

text: Ukawa sijoittui kaudella 2000 MM-pisteissä neljänneksi ollen toiseksi paras Hondakuljettaja Daijiro Katon jälkeen, joka sijoittui kolmanneksi 20 pisteen erolla. Ukawa voitti edellisen kauden tapaan kaksi kilpailua jälleen Ranskassa ja nyt Hollannissa. Hän ajoi yhdeksän kertaa palkintokorokkeelle, joista paras putki oli kolme kertaa peräkkäin oltuaan Japanissa toinen, Espanjassa kolmas ja Ranskassa ensimmäinen. Ukawa onnistui ajamaan myös yhden paalupaikan kauden toisessa kilpailussa Malesiassa, mutta joutui keskeyttämään kilpailun.


title: Tōru Ukawa

text: Ukawa siirtyi ensimmäistä kertaa ratamoottoripyöräilyn pääluokkaan 500-kuutioisiin kaudella 2001. Hän siirtyi Repsol Hondalle Àlex Crivillén tallikaveriksi, joka oli voittanut edellisellä kaudella maailmanmestaruuden. Kaksikko ei kuitenkaan menestynyt yhtä hyvin, kuin samalla tehdaspyörällä ajaneet West Honda Ponsin kuljettajat Alex Barros ja Loris Capirossi. Crivillé sijoittui MM-sarjassa kahdeksanneksi, kun Ukawa jäi kymmenenneksi. Hän keskeytti kauden aikana viidesti, jotka johtuivat uloajosta. Parhaimmillaan Ukawa ajoi kolmanneksi kauden toisessa kilpailussa Etelä-Afrikassa, joka jäi myös hänen kauden ainoaksi palkintokorokesijoitukseksi. Ukawa ajoi myös yhden paalupaikan kauden päätöskilpailussa Rio de Janeirossa, mutta joutui keskeyttämään kilpailun.


title: Tōru Ukawa

text: Ukawa jatkoi Repsol Hondalla siirryttyään talliin kaudella 2001. Sääntömuutosten myötä pääsarjan pyörät muutettiin kaksitahtisista 500-kuutioisista nelitahtisiin 990-kuutioisiin. Nyt Ukawa sai tallikaverikseen viime vuoden maailmanmestarin Valentino Rossin. Rossi vei maailmanmestaruuden selkeällä piste-erolla ennen toiseksi tulleeseen Max Biaggiin, kun Ukawa sijoittui kolmanneksi häviten kuuden pisteen erolla Biaggiin. Ukawa keskeytti kauden avauskilpailun, mutta ajoi voittoon Etelä-Afrikan kilpailussa lähdettyään kilpailuun kolmannesta ruudusta. Hän voitti toiseksi tulleen tallikaverinsa Rossin 0.932 sekunnin erolla. Voitto jäi myös Ukawan kauden ainoaksi, mutta hän ajoi palkintokorokkeelle vielä kahdeksan kertaa kilpailun jälkeen. Ukawa onnistui ajamaan viidesti peräkkäin palkintokorokkeelle. Hänelle kirjattiin myös kauden aikana kaksi nopeinta kierrosta Etelä-Afrikassa ja Italiassa.


title: Tōru Ukawa

text: Ukawa siirtyi tehdastallista Sito Ponsin Camel Hondalle, jossa hän ajoi Max Biaggin tallikaverina. Ukawa ajoi MM-pisteissä kahdeksanneksi, kun tallikaveri Biaggi sijoittui kolmanneksi. Ukawa ajoi parhaimmillaan neljänneksi Espanjan kilpailussa ja myöhemmin kahdesti viidenneksi Portugalissa ja Australiassa. Ukawa päätti uransa kauden 2003 päätyttyä ja siirtyi Hondan tehdastallin testikuljettajaksi.


title: Tōru Ukawa

text: Hän ajoi vielä uransa päätyttyä kolme kilpailua. Kaudella 2004 Ukawa ajoi HRC tallin nimellä Japanin kilpailussa, jonka hän joutui keskeyttämään. Kaudella 2005 Ukawa oli mukana kahdessa kilpailussa ensin Kiinassa Moriwaki Racing tallissa, jolla hän sijoittui viidenneksitoista. Myöhemmin Japanissa Ukawa ajoi Sito Pons tallin Camel Hondalla, mutta keskeytti kilpailun.


title: ITromsø

text: iTromsø, aiemmin Bladet Tromsø, on norjalainen sanomalehti, joka ilmestyy Tromssassa. Lehti on perustettu 1898. Sen omistaa toinen lehti, Harstad Tidende.


title: GP2 Espanjan Grand Prix 2008

text: GP2 Espanjan Grand Prix 2008 oli GP2-kauden 2008 ensimmäinen osakilpailu, joka ajettiin 26.–27. huhtikuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.


title: GP2 Espanjan Grand Prix 2008

text: Lauantain kilpailun voittoon ajoi Super Novan Álvaro Parente. Sunnuntain kilpailun voitti DAMSin Kamui Kobayashi.


title: Palestiinan kansainvälinen asema

text: Palestiinan kansainvälinen asema on kiistanalainen. Palestiinan on toistaiseksi tunnustanut 138 maata.


title: Rikhard Sotamaa

text: Karl Johan Rikhard "Rikke" Sotamaa, ent. Söderman (21. lokakuuta 1910 Tohmajärvi – 28. lokakuuta 2000 Laukaa) oli suomalainen lääkäri ja lääkintöneuvos. Sotamaa oli presidentti Urho Kekkosen läheinen ystävä ja yksi Kekkosen kolmesta henkilääkäristä.


title: Rikhard Sotamaa

text: Sotamaan vanhemmat olivat piirieläinlääkäri Axel Siegfrid Söderman ja Sefa Alexandroff ja puoliso vuodesta 1938 Aimi Tuulikki Musikka. Sotamaa kirjoitti ylioppilaaksi Tyrvään yhteiskoulusta Vammalasta vuonna 1929, valmistui lääketieteen lisensiaatiksi Helsingin yliopistosta vuonna 1938 ja toimi Salmin kunnanlääkärinä Raja-Karjalassa sota-aikaan saakka. Talvisodan ja jatkosodan aikana hän toimi kenttäsairaalan lääkärinä ja kirurgina. Kesällä 1944 hän johti 25. Kenttäsairaalaa Karjalankannaksella ja sairaalan ainoana kirurgina leikkasi Talin–Ihantalan taistelujen aikana heinäkuussa 1944 tauotta yhdeksän vuorokautta haavoittuneita sotilaita. Sotien jälkeen hän oli Laukaan kunnanlääkärinä. Sotamaa oli presidentti Kekkosen läheinen ystävä, ja hän oli mukana Kekkosen erä- ja kalaretkillä. Sotilasarvoltaan Sotamaa oli lääkintämajuri, ja hän sai lääkintöneuvoksen arvonimen vuonna 1971. Sotamaa harrasti metsästystä, kalastusta, kalanviljelyä ja metsästyskoirien kasvatusta.


title: Rikhard Sotamaa

text: Sotamaa oli 1970-luvulla yksi presidentti Kekkosen kolmesta henkilääkäristä, muut olivat Pentti Halonen ja Erkki Kivalo. Hän muun muassa suostutteli sairauslomalle jääneen Kekkosen allekirjoittamaan eroilmoituksensa presidentin virasta 26. lokakuuta 1981.


title: Viikinkiaika Latviassa

text: Viikinkiaikana vuosina 800–1000 latvialaiset ja skandinaavit kohtasivat toisensa. Väinäjoki toimi hyvänä kauppareittinä viikingeille, ja sitä kutsuttiin myös "viikingeiltä kreikkalaisille" -nimityksellä. Skandinaavit tekivät ryöstöretkiä Latvian alueelle, mutta ryöstöt kohdistuivat enimmäkseen kuureihin ja semigalleihin. Vaikka viikinkien matkat Latviassa olivat väkivaltaisia, ne eivät koskaan aiheuttaneet suurempaa alistamista tai siirtomaiden perustamista alueelle. Skandinaavit, jotka olivat kulkeneet alueella, olivat enimmäkseen gotlantilaisia, ruotsalaisia ja tanskalaisia.


title: Viikinkiaika Latviassa

text: Itä-Baltiasta tehtiin myös yksittäisiä ryöstöretkiä Skandinaviaan.


title: Viikinkiaika Latviassa

text: Viikinkien Latvian-matkoista on tiedossa yksi kirjoitettu saaga. Saagan päähenkilö on islantilainen viikinki Egil Skallagrimsson.


title: Pyhän Marian maa

text: Pyhän Marian maa eli Maarianmaa (myös Marianmaa, , ) oli alue, johon kuului Latvia ja Viro. Katolinen kirkko julisti vuonna 1202 Latvian ja Viron alueen Pyhän Marian maaksi. Aluetta pidettiin yhtä tärkeänä kuin Palestiinaa, johon ristiretket kohdistuivat. Myös Pyhän Marian maalle järjestettiin ristiretkiä ja kirkon tavoitteena oli liittää alue kokonaan kristinuskoon.


title: Pirttijärvi-Kaitainjärvi

text: Pirttijärvi-Kaitainjärvi on Kainuussa Sotkamossa sijaitseva järvi.


title: Pirttijärvi-Kaitainjärvi

text: Järven pinta-ala on 1 300 hehtaaria eli 13 km². Se on 6,6 kilometriä pitkä ja 5,1 kilometriä leveä. Järvi ulottuu pohjoisessa Kaitainsalmella seututien 888 sillalle, mihin Pieni-Kiimanen loppuu, ja loppuu Vuokatissa Tenettiin, jonka jälkeen alkaa Nuasjärvi. Järvellä voidaan katsoa olevan kolme järvialuetta. Pohjoisimpana on Ärväänlahti, joka on Kaitainsalmen laajentuma. Seuraavaksi aukeaa Kaitainjärvi, jota kutsutaan myös Haaposeläksi. Kiikarusniemen ja Jataniemen välistä aukeaa lopuksi Pirttijärvi.


title: Pirttijärvi-Kaitainjärvi

text: Ärväänlahdessa ei ole saaria, mutta Kaitainjärvellä niitä on useita. Suurin saari on 1,1 kilometriä pitkä ja 400 metriä leveä Honkisaari. Sen pohjoispuolella sijaitsevat pienemmät, mutta vielä yli 300 metriä pitkät Haaposaari, Lehtosaari ja Heposaari. Muita saaria on vielä kahdeksan lisää. Niitä ovat muun muassa Kokkoniemi, Teeriluoto, Lokkiluoto ja Mulkkusaaret. Pirttijärven suurin saari on 550 metriä pitkä ja 400 metriä leveä Ammonsaari. Se sijaitsee keskellä järvenselkää. Sen itäpuolella sijaitsevat 300 metriä pitkät Eskonsaari ja asuttu Siltasaari. Pienempiä saaria on vielä kaksi.


title: Pirttijärvi-Kaitainjärvi

text: Järvi on luodattu ja siitä on julkaistu syvyyskartat. Sen tilavuus on 50 miljoonaa m³ eli 0,050 km³. Järven keskisyvyys on 3,9 metriä ja suurin syvyys on 27 metriä. Ärväänlahti on hyvin matala, mutta siitä erottuu syvyyskartassa Kaitainsalmen veden alle jäänyt uoma, jossa on 6–9 metriä syvää. Kellolahden edustalla uoma mataloituu ja se häviää Kaitainjärvelle. Kaitainjärven pohjan syvyydet vaihtelevat voimakkaasti. Paikoin on vain toista metriä syvää, mutta pienillä alueilla saattaa olla yli 10 metriä syvää. Tällaisia syvänteitä esiintyy Kokkoniemen edustalla, Heposaaren itäpuolella, Kylmälahden suulla ja Honkisaaren länsipuolella. Pitkä syvänne alkaa Honkisaaren itäpuolelta ja se jatkuu etelään Kiikarusniemen editse Eskonsaaren eteen. Se on yleisesti yli 10 metriä syvä, mutta paikoin jopa yli 20 metriä syvä. Eskonsaaren kohdalla sijaitsee 27 metriä syvä eli järven syvin kohta. Pirttijärven Ammonsaaren eteläpuolella sijaitsee pitkä yli 10 metriä syvä syvänne. Syvänteestä löytyy pari 20 metriä syvää kohtaa. Sen länsipuolella sijaitsee muutama yli 10 metriä syvää kohta ja Tenetin luusuassa on vielä 19 metriä syvä kohta.


title: Pirttijärvi-Kaitainjärvi

text: Järven ja saarien rantaviivan yhteispituus on 65 kilometriä. Rannat ovat alavaa metsämaata, jota rikkovat pohjoisessa suot, ja muualla pienet pellot. Eteläiset rannat on kaavoitettu Sotkamon keskustaajama-alueiksi. Ne muodostuvat keskustaajamasta, Hirviniemestä ja Vuokatin itäosista, jotka on rakennettu järvien keskellä oleville harjuille. Muualla järvellä on haja-asutusta ja rannoille rakennettuja vapaa-ajan asuntoja. Keskustaajaman läpi kulkevat kantatie 76 ja seututie 888. Muualle pääseen niistä haarautuvien yhdysteiden ja kyläteiden kautta.


title: Pirttijärvi-Kaitainjärvi

text: Järven vedenpinnan korkeus on 137,9 metriä mpy. Järven vedenpinta on samalla korkeudella kaikilla Sotkamonjärvillä, joita ovat myös Nuasjärvi, Sapsojärvet, Kiantajärvi, Pirttijärvi-Kaitainjärvi sekä Pieni- ja Iso-Kiimanen. Niitä voi siten pitää Sotkamonjärvien eri järvialtaina. Tilanne johtuu kuitenkin Kajaaninjoessa olevasta Koivukosken voimalaitoksesta, jonka patoaltaaseen edellä luetellut järvet kuuluvat. Sotkamonjärviä on säännöstelty siten, että Pirttijärvi-Kaitainjärvi vedenpinnan korkeudeksi on määrätty raja-arvot 136,15 metriä ja 138,65 metriä mpy.


title: Pirttijärvi-Kaitainjärvi

text: Järvi sijaitsee Oulujoen vesistössä (vesistöaluetunnus 59) Nuasjärven–Kiimasjärven alueen (59.8) Kiimasjärven alueella (59.82), jonka Pirttijärven–Kaitainjärven alueeseen (59.821) järvi kuuluu.


title: Pirttijärvi-Kaitainjärvi

text: Valuma-alue saa pääosan vedestänsä Pieni-Kiimasen kautta tulevasta Kiimasjärven alueen (59.82) virtaamasta, Kusianjoesta tulevasta Kusianjoen valuma-alueen (59.83) virtaamasta ja Sapsojärvien kautta tulevasta Sapsojärven alueen (59.86) virtaamasta. Reitin vedet jatkavat matkaansa Tenetin kautta Nuasjärveen, ja Kajaaninjoen kautta Oulujärveen.


title: Pirttijärvi-Kaitainjärvi

text: Pirttijärvi-Kaitainjärven alueella on kahdeksan yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Sotkamojärvi (203 ha), joka sijaitsee keskustaajamassa, Vihtamonlampi (26 ha), joka laskee Tenetin luusuaan ja Pitkälampi (14 ha), joka on suppajärvi harjulla. Vihtamonlampeen laskee myös Vihtamonjoen valuma-alue (59.825).


title: Fenetyylialkoholi

text: Fenetyylialkoholi (CHO) on aromaattisiin alkoholeihin kuuluva orgaaninen yhdiste. Yhdistettä käytetään runsain määrin hajusteena ja aromiaineena.


title: Fenetyylialkoholi

text: Fenetyylialkoholi on väritöntä nestettä. Sillä on hyvin miellyttävä ja makeahko ruusunkaltainen tuoksu. Yhdiste liukenee kohtalaisesti veteen ja erittäin hyvin muun muassa etanoliin ja dietyylieetteriin. Fenetyylialkoholin reaktiot ovat tyypillisiä niin alkoholeille kuin aromaattisille yhdisteillekin. Se muun muassa reagoi karboksyylihappojen kanssa muodostaen estereitä, voidaan hapettaa fenyyliasetaldehydiksi ja fenyylietikkahapoksi, reagoi elektrofiilisella aromaattisella substituutiolla eli voidaan esimerkiksi nitrata ja voidaan pelkistää vedyttämällä 2-sykloheksyylietanoliksi.


title: Fenetyylialkoholi

text: Fenetyylialkoholia esiintyy useissa eri kasvien eteerisissä öljyissä. Tällaisia ovat muun muassa ruusu, neilikka, hyasintti, kurjenpolvet, appelsiini ja tuoksuilangia.


title: Fenetyylialkoholi

text: Fenetyylialkoholia voidaan eristää luontaisista lähteistä uuttamalla tai tislaamalla, mutta suurin osa käytetystä fenetyylialkoholista tuotetaan synteettisesti. Aikaisemmin käytettiin fenetyyliasetaatin pelkistystä natriumamalgaamin avulla. Nykyään käytetyin menetelmä on kuitenkin bentseenin Friedel–Crafts-alkylointi etyleenioksidin avulla alumiinikloridin toimiessa katalyyttinä. Myös styreenioksidin vedytystä käytetään ja etyylibentseenin hapetusta ilman avulla tutkitaan käytettäväksi fenetyylialkoholin valmistukseen. Reaktiossa muodostuva tuote puhdistetaan tislaamalla.


title: Fenetyylialkoholi

text: Fenetyylialkoholia käytetään runsaasti hajusteissa tuomaan niihin ruusun tuoksua. Se on stabiili myös emäksisissä olosuhteissa, minkä vuoksi se soveltuu erityisen hyvin saippuoiden hajusteeksi. Yhdistettä käytetään myös valmistettaessa synteettistä ruusuvettä. Fenetyylialkoholista valmistettavat esterit ja eetterit ovat myös yleisiä hajusteiden ainesosia ja usein niitä käytetään yhdessä fenetyylialkoholin kanssa.


title: Luettelo Taiwanin diplomaattisista edustustoista

text: Tämä on luettelo Taiwanin (Kiinan tasavalta) diplomaattisista lähetystöistä.


text: Taiwanilla on täydet diplomaattiset suhteet 20 valtioin kanssa joissa sillä on myös suurlähetystöjä. Muut edustustot ovat kaupallisia, kulttuurillisia tai yhteysvirastoja joita kutsutaan usein nimellä "Taipein kaupallinen edustusto".


text: Taiwanilla on pysyvä edustusto Euroopan Unionissa. ja Maailman kauppajärjestössä. Taiwan ei ole Yhdistyneiden kansakuntien jäsen.


text: Taiwanilla on diplomaattisten edustustojen verkosto, joka on akkreditoitu maihin, jotka tunnustavat osittain tunnustetun valtion, pääasiassa Afrikassa, Oseaniassa ja Latinalaisessa Amerikassa. Lisäksi Taiwania edustavat useat kaupalliset ja kulttuuri edustustot jotka edustavat Taiwania muille valtioille ja kansainvälisille järjestöille, joiden edustajille voidaan myöntää jonkinasteinen tunnustaminen kuin muille diplomaateille.


title: GP2 Monacon Grand Prix 2008

text: GP2 Monacon Grand Prix 2008 oli GP2-kauden 2008 kolmas osakilpailu, joka ajettiin 23.–24. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa.


title: GP2 Monacon Grand Prix 2008

text: Perjantain kilpailun voittoon ajoi iSportin Bruno Senna. Lauantain kilpailun voitti Tridentin Mike Conway.


title: Sven Sevelius

text: Sven Gabriel Sevelius (13. joulukuuta 1912 Helsinki – 16. syyskuuta 1981 Helsinki) oli suomalainen varatuomari, pääkonsuli ja toimitusjohtaja. Sevelius oli presidentti Urho Kekkosen läheinen ystävä jo 1940-luvun lopulta lähtien.


title: Sven Sevelius

text: Seveliuksen vanhemmat olivat metsänhoitaja, agronomi Sven Alvar Sevelius (1876–1952) ja voimistelunopettaja Olga Wilhelmina Tesche. Hän pääsi ylioppilaaksi 1931, suoritti ylemmän oikeustutkinnon 1937 ja sai varatuomarin arvon 1941. Sevelius oli Nya Pressenin ja Mercatorin toimitusjohtaja 1945–1949 ja Kustannus Oy Unionin toimitusjohtaja vuodesta 1945. Hän perusti vuonna 1959 tietosanakirjoja kustantaneen Tietosanakirja Oy:n ja oli yhtiön toimitusjohtaja. Seveliuksen yhtiö julkaisi muun muassa vuosina 1960–1972 Uusi tietosanakirja.nimisen 26-osaisen tietosanakirjan. Sevelius myi Tietosanakirja Oy:n tytäryhtiöneen vuonna 1970 WSOY:lle. Sevelius oli presidentin valitsijamiehenä vuoden 1962 presidentinvaaleissa ja hän oli Tunisian pääkonsulina vuodesta 1962 lähtien.


title: Sven Sevelius

text: Sevelius asui Sipoon Östersundomissa jossa hän omisti vuodesta 1949 lähtien Fantsin tilan. Kekkonen vieraili usein Seveliuksen luona ja Sevelius neuvoi Kekkosta taloudellisissa ja henkilökohtaisissa asioissa, järjesti auton Kekkosen käyttöön puhujamatkoille sekä järjesti myös hirvijahteja joihin Kekkonen osallistui.


title: Sven Sevelius

text: Sevelius oli naimisissa 1944–1951 diplomiekonomi Salme Ilona Pohjan kanssa, liitto päättyi avioeroon. Hän meni uudelleen naimisiin 1952 sairaanhoidonopettaja Maila Maria Marjatta Mikkolan kanssa.


title: Sven Sevelius

text: Sven Seveliuksen pojan Peter Seveliuksen perustama kiinteistösijoitusyhtiö "Demarco Oy" velkaantui 1990-luvun alussa SKOP-Rahoitukselle jonka osti myöhemmin Handelsbanken Rahoitus Oy. Peter Sevelius oli sittemmin Flying Finn-halpalentoyhtiössä talousjohtajana ja vuoden 2004 alussa lyhyen aikaa toimitusjohtajana. Lentoyhtiö asetettiin konkurssiin 2004. Peter Sevelius tuomittiin joulukuussa 2008 Turun käräjäoikeudessa törkeästä velallisen epärehellisyydestä yhdentoista kuukauden ehdolliseen vankeuteen.


title: GP2 Euroopan Grand Prix 2009

text: GP2 Euroopan Grand Prix 2009 oli GP2-kauden 2009 seitsemäs osakilpailu, joka ajettiin 22.–23. elokuuta Valencian katuradalla Espanjassa. Kilpailu ajettiin Formula 1:sten Euroopan GP:n ohessa.


title: GP2 Euroopan Grand Prix 2009

text: Lauantain kilpailun voittoon ajoi Barwa Addax Team -tallin kuljettaja Vitali Petrov. Sunnuntain kilpailun voitti ART Grand Prix -tallin Nico Hülkenberg.


title: GP2 Turkin Grand Prix 2009

text: GP2 Turkin Grand Prix 2009 oli GP2-kauden 2009 kolmas osakilpailu, joka ajettiin 6.–7. kesäkuuta İstanbul Parkin moottoriradalla Turkissa. Kilpailu ajettiin Formula 1:sten Turkin GP:n ohessa.


title: GP2 Turkin Grand Prix 2009

text: Lauantain kilpailun voittoon ajoi Barwa Addax Team -tallin kuljettaja Vitali Petrov. Sunnuntain kilpailun voitti Racing Engineering -tallin Lucas di Grassi.


title: Roy Cohn

text: Roy Marcus Cohn (20. helmikuuta 1927 – 2. elokuuta 1986) oli yhdysvaltalainen lakimies. Hän toimi senaattori Joseph McCarthyn pääneuvonantajana toisen punapelon aikana ja sai erityistä merkittävyyttä Army-McCarthy -kuulemisissa.


title: Roy Cohn

text: Cohn tunnetaan myös Yhdysvaltain oikeusministeriön syyttäjänä Ethel ja Julius Rosenbergin tapauksessa ja myöhemmin hän edusti Donald Trumpia tämän liikeuransa alussa.


title: Vasalemma jõgi

text: Vasalemma jõgi on joki Raplamaassa ja Harjumaassa Viron pohjoisosissa, joka laskee Suomenlahteen Keilan ja Padisen rajalla.


title: Vasalemma jõgi

text: Joen alkulähteet sijaitsevat aivan Raplamaan reuna-alueella Kohilassa, mutta se juoksee pian Harjumaan puolelle ensin Sauen ja sitten Kernun puolelle. Alitettuaan Keila–Riisipere rautatien, se siirtyi Vasalemman puolelle ja pian sen jälkeen Keilan puolelle. Ämarin lentokentän kohdalla joki muuttuu Keilan ja Padisen rajajoeksi, jollaisena se on laskiessaan Suomenlahteen Paldiskin lahdessa.


title: Vasalemma jõgi

text: Joen alkulähde on kirjaimellisesti lähde tai pikemminkin joukko lähteitä (), jotka sijaitsevat Lümandun kylässä Kohilassa . Joki alkaa virrata mutkitellen Pohjois-Viron tasankoa edeten pääasiassa kohti luodetta. Suoalueilla joen meanderit on oikaistu suorilla osuuksilla, mutta pian tämän jälkeen se saapuu Kernussa valtatien 4 jälkeen Kohatun kylään, missä joki on padottu Kernun patojärveksi (). Altaan pinta-ala on 14 hehtaaria . Hieman alempana ja ennen Ruilan kylää, siihen laskee vasemmalta Ruila järven laskuoja. Ruilassa jon jokeen padottu lampi () ja sen jälkeen joki palaa metsä- ja suomaille. Niiden loppuessa se sivuaa Suure-Aru soota ja Vasalemman suurta hiekkakivilouhosta, josta tulee jokeen kuivatusoja.


title: Vasalemma jõgi

text: Kun joki on alittanut Keila–Riisipere rautatien, kääntyy se pohjoiseen kuin välttääkseen Vasalemmassa Kibunan, Rummun ja Vasalemman taajamat sekä vielä Ämarin lentokentän. Täällä siihen yhtyy suurin sivujoki Munalaskme oja, jonka valuma-alue on 139 km² eli 35 % Vasalemman jõen vesistön koko valuma-alueesta. Munalaskme ojan pituus on 24 kilometriä. Ojan mukana tulevat myös Hingu ojan sekä Orkjärve raban luonnonsuojelualueella sijaitsevan Laanemaa järven vedet. Lentokentän kodalla siihen yhtyy oikealta toiseksi suurin sivujoki Maeru oja ja lentokentän jälkeen siihen yhtyy oikealta Kloogan suoalueella () sijaitsevan Klooga järven laskuoja . Joki laskeekin tämän jälkeen Suomenlahteen, mutta kohtaa ennen sitä vielä vettä metrin verran nostavan pohjapadon .


title: Vasalemma jõgi

text: Joki on lohen, purotaimenen, taimenen ja harjuksen luontaisen lisääntymisalue.


title: GP2 Britannian Grand Prix 2009

text: GP2 Britannian Grand Prix 2009 oli GP2-kauden 2009 neljäs osakilpailu, joka ajettiin 20.–21. kesäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.


title: GP2 Britannian Grand Prix 2009

text: Lauantain kilpailun voittoon ajoi Piquet GP -tallin kuljettaja Alberto Valerio. Sunnuntain kilpailun voitti ART Grand Prix -tallin Pastor Maldonado.


title: GP2 Saksan Grand Prix 2009

text: GP2 Saksan Grand Prix 2009 oli GP2-kauden 2009 viides osakilpailu, joka ajettiin 11.–12. heinäkuuta Nürburgringin moottoriradalla Saksassa. Kilpailu ajettiin Formula 1:sten Saksan GP:n ohessa.


title: GP2 Saksan Grand Prix 2009

text: Lauantain kilpailun voittoon ajoi ART Grand Prix -tallin kuljettaja Nico Hülkenberg. Sunnuntain kilpailun voitti myös Hülkenberg.


title: GP2 Unkarin Grand Prix 2009

text: GP2 Unkarin Grand Prix 2009 oli GP2-kauden 2009 kuudes osakilpailu, joka ajettiin 25.–26. heinäkuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.


title: GP2 Unkarin Grand Prix 2009

text: Lauantain kilpailun voittoon ajoi ART Grand Prix -tallin kuljettaja Nico Hülkenberg. Sunnuntain kilpailun voitti iSport International -tallin Giedo van der Garde.


title: Game of Thrones (7. tuotantokausi)

text: Yhdysvaltalaisen televisiosarjan "Game of Thronesin" seitsemäs tuotantokausi alkoi Yhdysvalloissa HBO-kanavalla 16. heinäkuuta 2017. Sarja perustuu George R. R. Martinin fantasiakirjasarjaan "Tulen ja jään laulu". Kausi sisältää edellisen kauden tapaan laajasti alkuperäistä materiaalia, mutta myös materiaalia julkaisemattomasta kuudennesta kirjasta. Aikaisemmista kausista eroten kausi koostuu seitsemästä jaksosta kymmenen sijaan.


title: Game of Thrones (7. tuotantokausi)

text: Kausi kuvattiin pääosin Pohjois-Irlannissa, Espanjassa ja Islannissa. Sarjan pääosissa jatkavat muun muassa Peter Dinklage, Nikolaj Coster-Waldau, Lena Headey, Emilia Clarke ja Kit Harington. Sarjan uusia hahmoja näyttelevät muun muassa Jim Broadbent ja Tom Hopper.


title: Game of Thrones (7. tuotantokausi)

text: Kauden ensimmäinen jakso "Dragonstone" rikkoi HBO-kanavan katsojaennätyksiä. Jakso keräsi 10.11 miljoonaa katsojaa Yhdysvalloissa.


title: Böhmerwald

text: Böhmerwald () on suuri vuoristo, joka sijaitsee Tšekin, Saksan ja Itävallan rajalla. Korkeimmat huiput ovat Großer Arber Saksassa (1 456 m) ja Tšekin puolella sijaitseva Plöckenstein (1 378 m). Kaksi kansallispuistoa, Baijerin metsän kansallispuisto Saksassa ja Sumavan kansallispuisto Tšekissä, suojaavat vanhaa metsäaluetta.


title: Montsoreau

text: Montsoreau on Ranskan kunta Occitanien alueella Maine-et-Loiren departementissa. Kunnan asukasluku vuonna 2014 oli 447. Se kuuluu Saumurin kantoniin Saumurin arrondissementissa.


title: Montsoreau

text: Montsoreau sijaitsee Loire-joen varrella noin 15 kilometriä yläjuoksulle eli kaakkoon päin Saumurin kaupungista. Läheisiä isompia Loiren varren kaupunkeja ovat Angers noin 70 kilometriä luoteeseen ja Tours saman verran itäkoilliseen.


title: Montsoreau

text: 1300-luvulla rakennetun linnan ympärille kasvanut Montsoreau kuuluu kauneimpien ranskalaiskylien järjestöön "Les Plus Beaux Villages de France".


title: Olli Pekka Rissanen

text: Olli Petter (Olli Pekka) Rissanen (5. heinäkuuta 1885 Kaavi – 8. elokuuta 1953 Kaavi) oli suomalainen poliitikko. Rissanen toimi Maalaisliiton kansanedustajana vuosina 1930–1933 edustaen Kuopion läänin itäistä vaalipiiriä. Rissanen toimi myös Kaavin kunnanvaltuuston jäsenenä. Siviiliammatiltaan Rissanen oli maanviljelijä ja hän toimi viljelijänä Kaavilla. Hän oli myös usean vuodean ajan kaivostöissä Yhdysvalloissa. Rissasen vanhemmat olivat talollinen Petter Rissanen ja Anna Katri Vartiainen. Rissasen puoliso vuodesta 1913 oli Maria Sofia Rissanen.


title: Sainte-Suzanne-et-Chammes

text: Sainte-Suzanne-et-Chammes on Ranskan kunta Occitanien alueella Mayennen departementissa. Kunnan asukasluku vuonna 2014 oli 447. Se kuuluu Meslay-du-Mainen kantoniin Mayennen arrondissementissa.


title: Sainte-Suzanne-et-Chammes

text: Kunta on muodostunut kahdesta kylästä, Sainte-Suzanne ja Chammes. Sainte-Suzanne kuuluu kauneimpien ranskalaiskylien järjestöön "Les Plus Beaux Villages de France".


title: Vouvant

text: Vouvant on Ranskan kunta Occitanien alueella Vendéen departementissa. Kunnan asukasluku vuonna 2014 oli 861. Se kuuluu La Châtaigneraien kantoniin Fontenay-le-Comten arrondissementissa.


title: Vouvant

text: Vouvant kuuluu ainoana kylänä departementissaan kauneimpien ranskalaiskylien järjestöön "Les Plus Beaux Villages de France".


title: Matti Pitkänen (kansanedustaja)

text: Matti Pitkänen (22. marraskuuta 1885 Sortavalan mlk – 11. kesäkuuta 1958 Kitee) oli suomalainen poliitikko. Pitkänen toimi Maalaisliiton kansanedustaja vuosina 1922–1936 sekä 1939–1945 edustaen Viipurin läänin itäistä vaalipiiriä. Pitkänen toimi myös Sortavalan maalaiskunnan kunnanvaltuuston puheenjohtajana. Pitkänen kävi seminaarin harjoituskoulun ja puusepän koulun ja oli siviiliammatiltaan maanviljelijä. Pitkänen toimi käsityöläisenä ja maataloustöissä sukutilallaan ja itsenäisenä maanviljelijänä Sortavalan maalaiskunnassa, Tuusulassa ja Pornaisissa. Pitkänen toimi presidentin valitsijamiehenä vuosina 1937, 1940 ja 1943. Pitkäsen vanhemmat olivat maanviljelijä Pekka Pitkänen ja Anna Laapotti. Pitkäsen puoliso vuodesta 1905 oli Katri Helena Pitkänen.


title: GP3 Valencian Grand Prix 2013

text: GP3 Valencian Grand Prix 2013 oli GP3-kauden 2013 toinen osakilpailu, joka ajettiin 16. kesäkuuta Valencia Circuitin moottoriradalla Espanjassa. Muista kauden kilpailusta poiketen sunnuntaina ajettiin kaksi kilpailua.


title: GP3 Valencian Grand Prix 2013

text: Sunnuntain ensimmäisen kilpailun voittoon ajoi ART Grand Prix -tallin kuljettaja Conor Daly. Toisen kilpailun voitti MW Arden -tallin Robert Vișoiu.


title: Østerdalen

text: Østerdalen (nimi tarkoittaa itäistä laaksoa) on Hedmarkin läänissä, Norjassa sijaitseva suuri laakso. Sen alueella sijaitsee myös samanniminen Norjan piiri.


title: GP2 Saksan Grand Prix 2010

text: GP2 Saksan Grand Prix 2010 oli GP2-kauden 2010 kuudes osakilpailu, joka ajettiin 24.–25. heinäkuuta Hockenheimringin moottoriradalla Saksassa. Kilpailu ajettiin Formula 1:sten Saksan GP:n ohessa.


title: GP2 Saksan Grand Prix 2010

text: Lauantain kilpailun voittoon ajoi Rapax -tallin kuljettaja Pastor Maldonado. Sunnuntain kilpailun voitti Barwa Addax Team -tallin Sergio Pérez.


title: Profeetat

text:
Profeetat oli suomalainen rap-duo ja superyhtye, jonka muodostivat rap-artistit Elastinen ja Cheek. Duo on julkaissut kuusi singleä: "Sinuhe", "Yhtäccii", "Jokainen kyynel", "EYO", "Pipefest" ja "Lohikäärmeet". Yhtyeen kappaletta "Yhtäccii" on kritisoitu sen seksistiseksi ja misogyniseksi tulkitun sanoituksen vuoksi. He ovat esiintyneet Emma Gaalassa, loppuunmyydyllä Hartwall Arenalla ja useilla kotimaisilla festareilla kuten Ruisrockissa ja Suomipop Festivaaleilla. Profeettojen lavashow'ssa käytetään videokuvaa, isoja screenejä, pyrotekniikkaa ja useita valoja.
Profeetat kertoivat 13. syyskuuta 2017 pidetyn Elämä lapselle -konsertin olleen heidän viimeisensä. Heiltä ilmestyi vielä loppuvuodesta 2017 albumi/DVD+Blu-ray ("Profeetat kävi täällä"), mutta sen jälkeen yhtye lopetti.


title: Mecklenburgin järvialue

text: Mecklenburgin järvialue sijaitsee Koillis-Saksassa, missä se alkaa Mecklenburg-Etu-Pommerin keskiosista ja rajautuu Brandenburgin osavaltioon etelässä. Alue on muodostunut mannerjäätiköiden vaikutuksesta Veiksel-jääkaudella, noin 12 000 vuotta sitten. Nykyään alueella on satoja järviä ja soita. Mecklenburgin järvialueella sijaitsee muun muassa Müritzin kansallispuisto, johon Saksan toiseksi suurin järvi Müritz kuuluu. Muita suojelualueita ovat Nossentin/Schwinz Heath ja Feldberg Lake District.


title: Aneurin Barnard

text: Aneurin Barnard (s. 8. toukokuuta 1987 Ogwr, Mid Glamorgan, Wales), on walesilainen näyttelijä, joka on esiintynyt teatterissa, televisiossa ja elokuvissa. Hän voitti vuonna 2010 Olivier-palkinnon roolistaan Melchiorina musikaalissa "Spring Awakening".


title: Kynsijärvi (Posio)

text: Kynsijärvi on Lapissa Posiolla Iijoen vesistössä sijaitseva järvi.


title: Kynsijärvi (Posio)

text: Järven pinta-ala on 1 300 hehtaaria eli 13 km². Se on 10 kilometriä pitkä ja 2,3 kilometriä leveä. Järvenselkä on melko avoin, mutta itäpäässä Tolpanniemi rajoittaa Alaperän näkymistä.


title: Kynsijärvi (Posio)

text: Järvi on luodattu ja siitä on julkaistu syvyyskartat. Sen tilavuus on 18 miljoonaa m³ eli 0,018 km³. Järven keskisyvyys on 1,4 metriä ja suurin syvyys on noin 8 metriä. Syvin kohta sijaitsee järvenselän itäosassa. Järven länsiosassa on kaksi seitsemän metristä syvännettä.


title: Kynsijärvi (Posio)

text: Saaria on viisi, joista suurin on halkaisijaltaan 70-metrinen Koivusaari. Muita saaria ovat Mulkkupöllä ja Lapinpöllä.


title: Kynsijärvi (Posio)

text: Järven rantaviivan pituus on 36 kilometriä ja rannat ovat pääasiassa alavaa metsä- tai suomaata. Peltorantoja on vain itäpäässä Kynsivaarassa ja lounaassa Hautavaaran itäpuolella. Järven länsipäässä kohoavat Lipeävaara ja Hautavaara vastaavasti noin 100 ja 75 metrin korkeuteen vedenpinnasta. Kynsivaaran kylän lisäksi järvellä on sekä pientä haja-asutusta että vapaa-ajan asutusta. Taloille johtaa tiet Posion ja Taivalkoskea yhdistävältä seututieltä 863. Tiet ylittävät Tervajoen ja Kynsijoen pohjapatojen kohdalla.


title: Kynsijärvi (Posio)

text: Järvi on säännöstelty yhdessä Kynsijärven, Kostonjärven, Tervajärven ja Unilammen kanssa, jotka kuuluvat saman säännöstelyluvan alle. Alun perin säännöstelylupa oli myönnetty Suomen valtiolle, mutta vuonna 1995 maa- ja metsätalousministeriö siirsi säännöstelyluvan Iijoen Voima Oy:lle. Säännöstelyn on toteuttanut Pohjolan Voima Oy ja sillä tasataan osaltaan Iijoen virtaaman vuosivaihteluita joessa olevien viiden voimalaitoksen sähköntuotantoa ajatellen. Nämä voimalaitokset ovat yläjuoksulta alajuoksulle päin lueteltuina Haapakosken-, Pahkakosken-, Kierikin-, Maalismaan- ja Raasakan voimalaitos.


title: Kynsijärvi (Posio)

text: Aiemmin Kynsijärven ja Tervajärven vedenpintoja säännösteltiin tukinuittoa silmällä pitäen. Kun uitto loppui 1988, ei säännöstelylle ollut enää tarvetta, mutta vedenpinnan vaihteluita haluttiin tasata. Siksi rakennettiin vuonna 1996 pohjapadot sekä Tervajokeen että Kynsijokeen. Pohjapadon ansiosta Kynsiveden keskikorkeus on jonkin verran noussut. Järven vedenpinnan korkeus on 232,2 metriä mpy. Ennen säännöstelyä korkeusvaihteluita oli metrin verran, mutta nykyään sen vaihtelee 1,0–1,3 metriä.


title: Kynsijärvi (Posio)

text: Järveen istutetaan kalaa, koska se ei säännöstelyn vuoksi pysty sinne nousemaan ja vedenpinnan vaihtelut keväisin vaikuttavat kalojen kutemiseen. Samalla tarkkaillaan myös tavallisempia kalalajeja. Tarkkailun alla ovat hauki, muikku, ahven, siika, särki, made, taimen ja harjus, mutta järvessä esiintyy myös kirjolohi. Kalasto on sekä yksilö- että massana särkivoittoinen, mutta runsaasti saadaan myös muikkua. Siikaa saadaan nykyään vähemmän kuin 1980-luvulla, mutta haukikanta on säilynyt vahvana.


title: Kynsijärvi (Posio)

text: Järvi sijaitsee Iijoen vesistössä (vesistöaluetunnus 61) Kostonjoen valuma-alueen (61.6) Kynsijärven alueella (61.63), jonka Kynsijärven lähialueeseen (61.631) järvi kuuluu.


title: Kynsijärvi (Posio)

text: Valuma-alue saa pääosan vedestänsä etelästä Unijoen valuma-alueelta (61.65), idästä Kurkijoen valuma-alueelta (61.66) ja pohjoisesta pieneltä Kaukuanjärven alueelta (61.632), joka laskee Tervajärven (282 ha) kautta Tervajoesta. Reitin vedet jatkavat matkaa Kynsijokea myöten Kostonjärveen ja siitä edelleen Kostonjokea myöten Taivalkoskelle Iijokeen.


title: Kynsijärvi (Posio)

text: Kynsijärven lähialueella on 20 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Kokkolampi (16 ha), Kulojärvi (168 ha), Lipeäjärvi (69 ha) ja Kihlonperä (18 ha), jotka Kynsijärveen laskevat Tervajärven kautta, Kalmonjärvi (34 ha), Karhu-Kalmo (16 ha) ja Savolaisenlampi (16 ha), jotka laskevat Kynsijärveen yhteistä Kalmonjokea myöten sekä Teerilampi (17 ha) Karjo-ojaa myöten.


title: Luettelo Saharan demokraattisen arabitasavallan diplomaattisista edustustoista

text:
Tämä on luettelo Saharan demokraattisen arabitasavallan diplomaattisista lähetystöistä.
Saharan demokraattinen arabitasavalta on pakolaishallitus joka johtaa Länsi-Saharan vapautusliike Polisario rintama Tindoufin pakolaisleiriltä, Algeriasta. Saharan demokraattisen arabitasavallan on tunnustanut 36 valtiota pääsiassa Afrikan ja Latinalaisen Amerikan maista. Saharan demokraattinen arabitasavalta on on Afrikan Unionin ja Arabiliiton täysjäsen.


title: Sandvika

text: Sandvika on hallinnollinen keskus Bærumin kunnassa Norjassa. Se sijaitsee noin 15 km länteen Oslosta.


title: Tšekkiläinen keittiö

text: Tšekkiläinen keittiö (tšekiksi: "česká kuchyně") on saanut paljon vaikutteita naapurimaidensa keittiöstä. Tšekkiläinen ruoka on varsin lihapainotteista, kasvikset ja kala ovat jääneet vähemmälle huomiolle. Ruoka on myös varsin rasvapitoista, ja se sopii hyvin yhteen oluen kanssa.


title: Tšekkiläinen keittiö

text: Suosituin liha on sianliha, joka kattaa noin puolet koko lihankulutuksesta. Myös naudan- ja broilerinlihaa syödään paljon. Tšekkiläisessä keittiössä tyypillisiä ovat monenlaiset kastikkeet, jotka voivat olla kerma-, tomaatti- tai lihaliemipohjaisia. Myös gulassi on suosittua.


title: Tšekkiläinen keittiö

text: Alkuruokana syödään usein keittoa, joita on monenlaisia. Tšekissä syödään esimerkiksi liha-, kana-, herne-, linssi- ja perunakeittoa.


title: Tšekkiläinen keittiö

text: Tšekissä syödään aterian lisukkeina tyypillisesti knöödeleitä ("knedlíky"), jotka voidaan valmistaa vehnäjauhoista tai perunoista. Knöödeli muotoillaan raa'asta hiivataikinasta pitkulaiseen muotoon ja kääritään puhtaan liinan sisään, missä se keitetään kypsäksi. Knöödelistä leikataan lautaselle muutama kiekon muotoinen pala.


title: Tšekkiläinen keittiö

text: Myös paistettu ja leivitetty juusto ("smažený sýr") on suosittu ruokalaji. Se on tyypillisesti edamjuustoa, joka leivitetään jauhoissa, munassa ja leivänmuruissa, paistetaan ja tarjotaan tartarkastikkeen ja paistettujen perunoiden kera.


title: Tšekkiläinen keittiö

text: Yleisiä jälkiruokia ovat muun muassa hedelmäknöödelit ja -piirakat sekä maitovanukkaat.


title: Tšekkiläinen keittiö

text: Tšekissä juodaan asukasta kohden eniten olutta maailmassa. Tunnettuja tšekkiläisiä olutmerkkejä ovat muun muassa Kozel, Budweiser Budvar ja Pilsner Urquell. Väkevistä alkoholijuomista kuuluisimpia ovat Becherovka-likööri ja King of Spirits -absintti. Tšekissä valmistetaan myös Kofola-kolajuomaa, joka alun perin kehitettiin tšekkoslovakialaiseksi vaihtoehdoksi amerikkalaiselle, "imperialistiselle" Coca-Colalle.


title: Ansouis

text: Ansouis [ɑ̃swi] on Ranskan kunta Provence-Alpes-Côte d’Azurin alueella Vauclusen departementin eteläosassa. Kunnan asukasluku vuonna 2014 oli 1 086. Ansouis kuuluu Pertuis’n kantoniin Aptin arrondissementissa. Lähin suurempi kaupunki on Aix-en-Provence noin 30 kilometriä etelään.


title: Ansouis

text: Luberon-vuoriston kukkulalla sijaitseva, 1000-luvulla perustetun linnan ympärille kasvanut Ansouis kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu kuusi muutakin Vauclusen kylää.


title: Lourmarin

text: Lourmarin on Ranskan kunta Provence-Alpes-Côte d’Azurin alueella Vauclusen departementin eteläosassa. Kunnan asukasluku vuonna 2014 oli 1 145. Lourmarin kuuluu Cheval-Blancin kantoniin Aptin arrondissementissa. Lähin suurempi kaupunki on Aix-en-Provence noin 40 kilometriä etelään.


title: Lourmarin

text: Grand Luberon- ja Petit Luberon -vuoriston erottavassa solassa sijaitseva Lourmarin kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu kuusi muutakin Vauclusen kylää.


title: Ménerbes

text: Ménerbes [menɛʁb] on Ranskan kunta Provence-Alpes-Côte d’Azurin alueella Vauclusen departementissa. Kunnan asukasluku vuonna 2014 oli 1 187. Ménerbes kuuluu Cheval-Blancin kantoniin Aptin arrondissementissa. Lähin suurempi kaupunki on Aix-en-Provence noin 40 kilometriä etelään.


title: Ménerbes

text: Luberon-vuoristossa sijaitseva Ménerbes kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu kuusi muutakin Vauclusen kylää.


title: Ménerbes

text: 1990-luvulla Ménerbes tuli tunnetuksi englantilaisen mainosmiehen Peter Maylen uutena asuinpaikkana, josta hän kirjoitti kirjan "Vuosi Provencessa" monine jatko-osineen ja niiden pohjalta tehtyine televisiosarjoineen.


title: Roussillon (Vaucluse)

text: Roussillon on Ranskan kunta Provence-Alpes-Côte d’Azurin alueella Vauclusen departementin eteläosassa. Kunnan asukasluku vuonna 2014 oli 1 339. Ménerbes kuuluu Aptin kantoniin Aptin arrondissementissa. Lähin suurempi kaupunki on departementin pääkaupunki Avignon noin 40 kilometriä länteen.


title: Roussillon (Vaucluse)

text: Luberon-vuoristossa sijaitseva Roussillon kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu kuusi muutakin Vauclusen kylää.


title: GP2 Turkin Grand Prix 2010

text: GP2 Turkin Grand Prix 2010 oli GP2-kauden 2010 kolmas osakilpailu, joka ajettiin 29.–30. toukokuuta İstanbul Parkin moottoriradalla Turkissa. Kilpailu ajettiin Formula 1:sten Turkin GP:n ohessa.


title: GP2 Turkin Grand Prix 2010

text: Lauantain kilpailun voittoon ajoi Rapax -tallin kuljettaja Pastor Maldonado. Sunnuntain kilpailun voitti Racing Engineering -tallin Dani Clos.


title: Costello Music

text: Costello Music on skotlantilaisen rockyhtye The Fratellisin debyyttialbumi, joka julkaistiin syyskuussa 2006. Albumi ylsi Britannian albumilistalla parhaimmillaan toiselle sijalle ja Yhdysvaltain Billboard 200-listan sijalle 48.